ΔΙΚΤΥΟΥΡΓΟΣ ΜΑΚΕΔΩΝ Αεροναυτική ομπρέλα προστασίας της Κύπρου – Κοινή Άσκηση Ελλάδος-Γαλλίας-Ιταλίας\nΑρχική σελίδαειδήσειςΑεροναυτική ομπρέλα προστασίας της Κύπρου – Κοινή Άσκηση Ελλάδος-Γαλλίας-Ιταλίας\nΑεροναυτική ομπρέλα προστασίας της Κύπρου – Κοινή Άσκηση Ελλάδος-Γαλλίας-Ιταλίας\n1.Διακοπή της συμμετοχής της Τουρκίας στα προενταξιακά κονδύλια.\nΑυτό σημαίνει, ταυτοχρόνως, και πάγωμα κατ’ ελάχιστον των ενταξιακών διαδικασιών μέχρις ότου η Άγκυρα εγκαταλείψει τις έκνομες ενέργειές της και της απειλές της και μέχρις ότου αναγνωρίσει την Κυπριακή Δημοκρατία όπως η αντιδήλωση της 21ης Σεπτεμβρίου καθορίζει καθώς και το Πρωτόκολλο 10\n2. Επιβολή εμπάργκο πώλησης όπλων και άλλου στρατιωτικού υλικού.\nΗ Γερμανία έχει λάβει σε εθνικό επίπεδο μια τέτοια απόφαση από τον Οκτώβριο του 2019, όταν θεώρησε τη στρατιωτική δράση της Τουρκίας στη Συρία ως εισβολή. Η ίδια ήρθε από μόνη της να το παραβιάσει. Τώρα, σε συνεργασία με τη Γαλλία και άλλες χώρες μπορεί να τεθεί ενώπιον των ευθυνών της.\n3. Επιβολή απαγόρευσης εισόδου σε πολιτικά πρόσωπα στην ΕΕ ή δράσης εταιρειών εντός της ΕΕ.\n…εφόσον αυτές εμπλέκονται στις παράνομες ενέργειες της Τουρκίας εντός της ελληνικής υφαλοκρηπίδας και της κυπριακής ΑΟΖ. Τα μέτρα αυτά μπορούν να ισχύσουν σε σχέση με το πάγωμα κεφαλαίων.\nΕίναι πρόδηλο ότι, οι κινήσεις πλέον δεν μπορούν να γίνονται μόνο σε διπλωματικό, αλλά πρέπει να γίνονται και σε στρατιωτικό επίπεδο, κατά τρόπο συντονισμένο και υπεύθυνο.\nΗ Τουρκία μάς απειλεί όσο ποτέ. Βεβαίως, ούτε η Τετραμερής, ούτε οι όποιες κυρώσεις είναι πανάκεια των προβλημάτων μας με την Τουρκία. Είναι, όμως, βήματα θετικά, τα οποία εάν δεν είναι ενταγμένα σε συγκροτημένη στρατηγική αποτροπής και διεκδίκησης θα αποδειχθούν κάλπικα πυροτεχνήματα, όπως είδαμε πολλά από αυτά στο παρελθόν, όπως ήταν το Δόγμα και οι S-300.\nΚαι θα πληρωθούν ακριβά σε έναν κάλπικο διάλογο για τον καθορισμό και τη νομιμοποίηση νέων γκρίζων ζωνών.\nΑλήθεια, τι έχει να δώσει η Ελλάδα σε έναν διάλογο με την Τουρκία και μάλιστα με το πιστόλι στον κρόταφο; Ό,τι προφανώς και η Κύπρος… Τμήματα άραγε της κυριαρχίας τους; Το επισημαίνουμε αυτό διότι γνωρίζουμε τι η Άγκυρα αξιώνει. Οι ημέτεροι δεν μας εξήγησαν τι εμείς διεκδικούμε…


Ο Εθνικός Οργανισμών Τροφίμων και Φαρμάκων των ΗΠΑ (FDA) εξέδωσε τον Σεπτέμβριο του 2010 προειδοποίηση προς τους γονείς να αποφεύγουν την χρήση διαμορφωτών θέσης για τον ύπνο των βρεφών τους. Το ομοσπονδιακό γραφείο των ΗΠΑ προειδοποιεί τους γονείς να μην τοποθετούν τα προϊόντα για τη διαμόρφωση θέσης ύπνου (τα λεγόμενα και σφηνάκια) στα μωρά τους γιατί δύο πρόσφατοι θάνατοι βρεφών αναδεικνύουν ανησυχίες για ασφυξία από τη χρήση τους.\nΤο FDA μαζί με την Επιτροπή Ασφάλειας Καταναλωτικών Προϊόντων εξέδωσε αυτήν την προειδοποίηση μετά από εξέταση 12 βρεφικών θανάτων που σχετίζονταν με αυτά τα προϊόντα.\nΤα προϊόντα αυτά είναι συνήθως μαξιλαράκια για να τοποθετούνται πίσω από την πλάτη του μωρού ή και για να ανυψώνουν το κεφαλάκι του. Έχουν σκοπό να κρατούν το μωρό σε πλάγια θέση ενόσω κοιμάται. Χρησιμοποιούνται συνήθως σε μωρά κάτω των 6 μηνών.\nΓια να μειωθεί ο κίνδυνος για Σύνδρομο Αιφνιδίου Βρεφικού Θανάτου (SIDS), η Αμερικανική Ακαδημία Παιδιατρικής συνιστά τα βρέφη να τοποθετούνται για ύπνο με την πλάτη σε σκληρή επίπεδη επιφάνεια, δηλαδή ανάσκελα. Συνιστά επίσης το κρεβατάκι του μωρού να μην έχει μαλακά αντικείμενα, παιχνιδάκια, χαλαρά σεντόνια και μη στερεωμένα στα πόδια του κρεβατιού σκεπάσματα.\nΠαρά την πλειάδα επιστημονικών δεδομένων που αναδεικνύουν τον ύπνο ανάσκελα στην ιδανική και ασφαλέστερη θέση ύπνου για τα βρέφη, στην Ελλάδα ο ύπνος του μωρού σε θέση πλάγια με τοποθέτηση μαξιλαριού είναι ακόμα πολύ διαδεδομένος. Βαθιά ριζωμένες αντιλήψεις των γονιών, σε συνδυασμό με λανθασμένες οδηγίες από επαγγελματίες υγείας, οδηγούν σε επιμονή αυτής της δυνητικά επικίνδυνης πρακτικής.\nΑσφυξία και άλλοι κίνδυνοι\nΤα τελευταία 13 χρόνια, η ομοσπονδιακή κυβέρνηση των ΗΠΑ έχει δεχθεί 12 αναφορές για μωρά που πέθαναν από ασφυξία σχετιζόμενη με χρήση διαμορφωτών θέσης. Τα περισσότερα βρέφη πέθαναν αφότου γύρισαν από πλάγια μπρούμυτα, με το πρόσωπο στο στρώμα.\nΕπιπρόσθετα, η Επιτροπή Ασφάλειας έχει δεχθεί δεκάδες αναφορές για μωρά που είχαν αρχικά τοποθετηθεί ανάσκελα ή στο πλάι με τη βοήθεια αυτών των προϊόντων, αλλά αργότερα βρέθηκαν σε επικίνδυνες θέσης μέσα ή δίπλα στο προϊόν.\n«Παρακαλούμε τους γονείς να λάβουν την προειδοποίησή μας σοβαρά υπόψη τους και να σταματήσουν να χρησιμοποιούν τους διαμορφωτές θέσης ύπνου, ώστε να εξασφαλίσουμε για τα παιδιά έναν ασφαλή ύπνο», λέει η Ινές Τέμπεναουμ, πρόεδρος της Επιτροπής Ασφάλειας Καταναλωτικών Προϊόντων στις ΗΠΑ.\nΗ παιδίατρος Σούζαν Κάμινς του FDA, λέει ότι οι γονείς μπορούν να δημιουργήσουν ασφαλές περιβάλλον ύπνου για τα μωρά τους εάν αφήσουν το κρεβατάκι του ελεύθερο από μαξιλάρια, αρκουδάκια, σκεπάσματα, παιχνίδια και σφηνάκια.\n« Η πιο ασφαλής βρεφική κούνια είναι η άδεια κούνια », αναφέρει. « Πάντα τοποθετείτε το μωρό σας ανάσκελα για ύπνο. Μόνο του με την πλάτη στο στρώμα ενός άδειου κρεβατιού ».\nΚάποιοι κατασκευαστές διαφημίζουν τα προϊόντα τους ως χρήσιμα για την πρόληψη του SIDS, της γαστρο-οισοφαγικής παλινδρόμησης – κατά την οποία οξύ του στομάχου ανεβαίνει προς τον οισοφάγο προκαλώντας αναγωγές - γουλίτσες - και της πλαγιοκεφαλίας, μιας παραμόρφωσης του κρανίου λόγω πίεσης σε συγκεκριμένο σημείο του.\nΠαρότι στο παρελθόν το FDA έχει εγκρίνει μια σειρά τέτοιων προϊόντων για την γαστρο-οισοφαγική παλινδρόμηση και την πλαγιοκεφαλία, νεότερα δεδομένα οδηγούν στο συμπέρασμα ότι οι διαμορφωτές θέσης στον ύπνο ανεβάζουν τον κίνδυνο ασφυξίας.\nΩς αποτέλεσμα των νεότερων πληροφοριών, το FDA από τους κατασκευαστές να καταθέσουν στοιχεία που να δείχνουν ότι τα οφέλη του προϊόντος υπερβαίνουν τους κινδύνους από τη χρήση του. Επίσης απαιτεί από τους κατασκευαστές να μην διαφημίζουν και να μην προωθούν τα προϊόντα τους έως ότου το FDA εξετάσει τα στοιχεία.\nΟι κατασκευαστές διαμορφωτών θέσης στον βρεφικό ύπνο που προβάλλουν ιατρικές αιτιάσεις χωρίς την έγκριση του FDA θα πρέπει να σταματήσουν την προώθηση των προϊόντων τους αμέσως. Σύμφωνα με τα τελευταία επιστημονικά δεδομένα, δεν υπάρχουν στοιχεία που να υποστηρίζουν τις ιατρικές αιτιάσεις για οφέλη από τη χρήση αυτών των διαμορφωτών.\n• Σταματήστε να χρησιμοποιείτε προϊόντα για βρέφη που τοποθετούν το μωρό πλαγιαστά στον ύπνο. Η χρησιμοποίηση αυτών των προϊόντων για να κρατάμε το μωρό μας σε πλάγια θέση είναι αχρείαστη και επικίνδυνη.\n• Ποτέ μην βάζετε μαξιλάρια, σφηνάκια, παιχνίδια και χαλαρά σκεπάσματα μέσα στην κούνια ή κάτω από το παιδί.\n• Πάντα τοποθετείτε το μωρό σας με την πλάτη στο στρώμα, την νύχτα και στους ύπνους της ημέρας.\nΠερισσότερες πληροφορίες: www.fda.gov/ForConsumers/ConsumerUpdates


Μπάχαλο στο Σύστημα Εργάνη με τα rapid test – Κρήτη ΣΠΟΡ FM 87,6\nΤο σύστημα δέχεται μόνο μοριακά τεστ, στον… «αέρα» οι εργαζόμενοι.\nΑρρυθμίες στην αγορά εξαιτίας της εκτόξευσης των κρουσμάτων. Επιχειρήσεις, καταστήματα και εστίαση λειτουργούν μετ΄εμποδίων εξαιτίας της υποχρεωτικής καραντίνας χιλιάδων υπαλλήλων οι οποίοι διαγνώστηκαν θετικοί στον κορωνοιό.\nΩστόσο εξακολουθεί και είναι θολό το τοπίο για την κάλυψη των εργαζόμενων που νοσούν το οποίο αναμένεται να ξεκαθαριστεί όταν εκδοθεί η σχετική ΚΥΑ.\nΥπενθυμίζουμε ότι σύμφωνα με τις νεότερες οδηγίες του ΕΟΔΥ όσοι βρεθούν θετικοί θα πρέπει να παραμείνουν σε καραντίνα 5 ημερών.\nΟι εργαζόμενοι που έχουν εμβολιαστεί δεν χρειάζονται μοριακό τεστ για να είναι καλυμμένοι στην εργασία τους εφόσον νοσήσουν από κορονοϊό, αλλά αρκεί το θετικό rapid test, που θα αναρτηθεί στο ηλεκτρονικό σύστημα από τους φαρμακοποιούς ή τα διαγνωστικά κέντρα.\nΑντίθετα οι ανεμβολίαστοι εργαζόμενοι θα πρέπει να υποβάλλονται σε μοριακό τεστ, και εφόσον βγει θετικό, να το καταθέτουν για να λάβουν 5 ημέρες πληρωμένης άδειας.\nΤο πληροφοριακό σύστημα ΕΡΓΑΝΗ όμως στο οποίο πρέπει να υποβάλλεται το διαγνωστικό τεστ δέχεται μόνο το μοριακό και για τους εμβολιασμένους. Έτσι οσοι νοσούν παραμένουν υποχρεωτικά σε καραντίνα χωρίς να καλύπτονται για 5νθήμερη άδεια ασθενείας.\nΚύκλοι στη μεταποίηση και της βιομηχανίας αναφέρουν ότι με δυσκολία βγαίνουν πλέον οι βάρδιες ενώ κύκλοι του εμπορίου τονίζουν « προς το παρόν τα καταφέρνουμε εκ των εν όντων. Κόβουμε τα ρεπό υγειών υπαλλήλων , κάνουμε αντικαταστάσεις. Αν τα κρούσματα αυξηθούν τις επόμενες ημέρες θα βρεθούμε σε αδιέξοδο. Πολλά μικρά καταστήματα τα οποία λειτουργούν με τον ιδιοκτήτη και ένα άτομο προσωπικό, ίσως αναγκαστούν προσωρινά να κλείσουν.»


Steam, επιχειρεί να χτυπήσει το Twitch με δική του game streaming υπηρεσία | Techblog.gr\nSteam, επιχειρεί να χτυπήσει το Twitch με δική του game streaming υπηρεσία\nΤετάρτη, 03/12/2014 · Λορένα Σιούτη Steam Twitch\nΗ διάσημη πλατφόρμα παιχνιδιών PC, Steam, προσθέτει μια νέα λειτουργία stream με την οποία μπορείς να μεταδώσεις live video των παιχνιδιών που παίζεις. Αυτή η κίνηση είναι κάτι αντίστοιχο με αυτό που προσφέρει ήδη το Twitch, το οποίο τον περασμένο Σεπτέμβριο αγοράστηκε από την Amazon για 970 εκατομμύρια δολάρια.\nΑυτή την στιγμή το Steam έχει πάνω από 100 εκατομμύρια ενεργούς λογαριασμούς, σχεδόν τους διπλάσιους από τους 60 εκατομμύρια επισκέπτες που έχει κάθε μήνα το Twitch.\nΤο Steam έχει αναπτυχθεί από την Valve και δίνει την δυνατότητα στους χρήστες του να αγοράζουν, να παίζουν και να σχολιάζουν παιχνίδια που έχουν δημιουργηθεί από χιλιάδες developers. Έχει εξελιχθεί στον πιο δημοφιλή τρόπο για να αγοράζει κάποιος παιχνίδια για Windows PC, αλλά προσφέρει επίσης παιχνίδια για Mac και Linux.\nΗ νέα υπηρεσία ονομάζεται Steam Broadcasting και είναι προσβάσιμη με 3 τρόπους δίνοντας στον κάθε χρήστη αρκετές επιλογές όσον αφορά στο ποιος θα μπορεί να παρακολουθήσει το stream του. Επιπλέον είναι δυνατός ο σχολιασμός καθώς και η αποστολή μηνυμάτων κατά την διάρκεια του stream. Προς στιγμήν δεν υπάρχει επιλογή αποθήκευσης του stream για παρακολούθηση αργότερα και οι παίκτες δεν έχουν κάποια επιλογή για να κερδίσουν χρήματα από αυτή την δραστηριότητα, πράγματα που το Twitch προσφέρει. Αυτό έχει ένα καλό όμως για τους θεατές καθώς δεν είναι αναγκασμένοι να δουν διαφημίσεις πριν μπουν στο stream.\nσαν φαν του gaming θεωρω θα ειναι μια αποτυχημενη προσπαθεια γιατι ολες οι μεγαλες εταιριες παιχνιδιων και κυριως LoL(league of Legens)*εχει κλειση συμβολεω με twitch για το παγκοσμια το ευρπαικο,το αμερικανικο και γενικα για ολα τα τουρνουα(650.000 viewers στον τελικο του παγκοσμιου)….και επισης με το Global Offensive..που κανουν πολλα στρεαμ και εκει μαλλον θα αποτυχυν..Αλλη εταιρια που προσφερει σε καποιον να κανει στρεαμ ειναι η Azubu…\nFnatic gosu, δεν αφήνεις λίγο το gaming να ανοίξεις κάνα βιβλίο; Λέω εγώ τώρα…\nΑν μπορώ να το κάνω απτην εφαρμογή Android θαναι ωραίο!\nGames Amazon Steam\nLost Ark: Έγινε το δεύτερο πιο πολυπαιγμένο παιχνίδι στην ιστορία του Steam μετά από μόλις 24 ώρες\nΚυριακή, 13/02/2022 · Αντώνης Γιαγδζόγλου\nΉδη έχει ξεπεράσει τα ρεκόρ των Counter-Strike: Global Offensive και Dota 2 που κυριαρχούσαν στη λίστα με τα πιο δημοφιλή παιχνίδια του Steam.\nGames China featured Steam\nΗ παγκόσμια έκδοση του Steam φαίνεται να απαγορεύτηκε στην Κίνα\nΤο Steam Global φαίνεται να απαγορεύτηκε στην Κίνα, σύμφωνα με μια αναφορά του TheGamer.


ΗΛΙΟΣ - 16° 54' 25" ΤΟΞΟΤΗΣ\nΣΕΛΗΝΗ - 18° 33' 59" ΥΔΡΟΧΟΟΣ\nΕΡΜΗΣ - 22° 13' 32" ΤΟΞΟΤΗΣ\nΑΦΡΟΔΙΤΗ - 24° 20' 01" ΑΙΓΟΚΕΡΩΣ\nΑΡΗΣ - 26° 46' 45" ΣΚΟΡΠΙΟΣ\nΔΙΑΣ - 26° 29' 32" ΥΔΡΟΧΟΟΣ\nΚΡΟΝΟΣ - 09° 36' 53" ΥΔΡΟΧΟΟΣ\nΟΥΡΑΝΟΣ - 11° 30' 07" ΤΑΥΡΟΣ R\nΒΟΡΕΙΟΣ ΔΕΣΜΟΣ - 01° 38' 01" ΔΙΔΥΜΟΙ R\nΕΡΩΤΙΚΟ ΩΡΟΣΚΟΠΙΟ 09 Αυγ 2013\nΓκρινιάζετε και μιζεριάζετε είτε γιατί δε σας αφήνουν στην ησυχία σας είτε γιατί δε σας βγήκε τόσο καλά με ένα πρόσωπο που κυνηγούσατε κι όλα σας φταίνε. Επειδή δεν το έχετε όμως να γίνεστε χάλια, γρήγορα θα σας περάσει. Μερικοί από σας θα σταματήσετε τις πολύ παρορμητικές και αυθόρμητες κινήσεις και θα αρχίσετε εσωτερικά να μαζεύεστε.\nΣήμερα, σας κατακλύζει μια απίστευτη ερωτική και ηδυπαθής διάθεση. Το σύμπαν συμβαδίζει με το μήνα κι έχει αρχίσει να κινείται στους δικούς σας αργούς, νωχελικούς ρυθμούς, οπότε νιώθετε στο στοιχείο σας. Το μόνο που χρειάζεστε είναι σιγουριά και αυτοπεποίθηση που θα σας βοηθήσουν στις όποιες κινήσεις σας.\nΕξαιτίας της Σελήνης στην Παρθένο δεν έχει ξεκούραση για σας σήμερα, αφού το σπίτι σας θυμίζει βομβαρδισμένο τοπίο. Οργανώνεστε λοιπόν κι αρχίζετε τη φασίνα αλλά κάτι η ζέστη, κάτι η μέρα γρήγορα θα εγκαταλείψετε το ξεσκονιστήρι και τη σφουγγαρίστρα. Μπανάκι, φτιάξιμο και έτοιμοι να επιδοθείτε στο αγαπημένο σας σπορ αυτήν την περίοδο, το φλερτ.\nΗ ηρεμία και η τάξη σιγά-σιγά αποκαθιστώνται στη σχέση σας γι' αυτό κι εσείς χαλαρώνετε κι αποφασίζετε να απολαύσετε τη μέρα. Με όλα αυτά που συμβαίνουν τον τελευταίο καιρό στη ζωή σας με τον Άρη στο ζώδιό σας, αντιλαμβάνεστε ότι δεν μπορείτε να έχετε για πολύ καιρό την σταθερότητα κι αυτό σας κάνει σήμερα λέτε «no news, good news».\nΟ πολύς ενθουσιασμός και οι ερωτικές καταστάσεις που χτυπούσαν κόκκινο αρχίζουν να ξεθωριάζουν κι εσείς νιώθετε μεν εξαντλημένοι αλλά ευχαριστημένοι, διότι ήρθε η ώρα να βάλετε τις βάσεις και να γίνετε πιο λογικοί και πρακτικοί. Μπορεί να ακούγεται πολύ βαρετό αλλά προσπαθήστε να το δείτε ως αρχή για το νέο δημιούργημά σας.\nΌσο ψειρίζετε τα πράγματα και καταπιάνεστε με λεπτομέρειες ανάξιες λόγου στις ερωτικές σας σχέσεις τόσο απομακρύνεστε από το να ανασυγκροτηθείτε και να γίνει κάτι της προκοπής. Πάντως και χρόνο έχετε και εύνοια με την Αφροδίτη στο ζώδιό σας και θα πρέπει να συμβεί κάτι πολύ τραβηγμένο για να μην καταφέρετε τίποτα.\nΠαρόλο που δεν είστε τέτοια άτομα, αισθάνεστε την ανάγκη να ασχοληθείτε λεπτομερώς με ένα ερωτικό σας θέμα που σας απασχολεί εδώ και μέρες. Με χίλια ζόρια προσπαθείτε να πείσετε τον εαυτό σας ότι αν δεν το κάνετε τώρα δε θα το κάνετε ποτέ. Όμως, με τις συνθήκες να αλλάζουν συνεχώς, ξέρετε ότι πιθανόν ό, τι αποφασίσετε θα είναι προσωρινό.\nΈχετε αποκτήσει την εμπιστοσύνη του ατόμου που ενδιαφέρεστε ερωτικά και μπορείτε πια να πείτε χωρίς φόβο και με μεγάλο πάθος τι νιώθετε και να δώσετε τέλος σε κάποια θολά ή αμφίβολα συναισθήματα που θρέφει για σας. Άλλωστε νιώθετε έτοιμοι να προσφέρετε ή να αναλάβετε πρωτοβουλίες να δημιουργήσετε μια σχέση με καλές προοπτικές.\nΣας έχει πιάσει ο οίστρος και καταστρώνετε διάφορα σχέδια στο μυαλό σας, προκειμένου να κατακτήσετε ένα πρόσωπο που θέλετε αλλά μόλις πάτε να τα εφαρμόσετε κάνετε μια τρύπα στο νερό. Μην απογοητεύεστε, άλλωστε είναι γνωστό ότι η θεωρία απέχει από την πράξη. Ψάξτε τι είναι αυτό που σας εμποδίζει να φτάσετε στο προσδοκώμενο αποτέλεσμα.\nΑισθάνεστε ότι κάτι πάει να αλλάξει προς το καλύτερο στη ζωή σας. Τουλάχιστον για σήμερα, θα αναπτερωθεί το ηθικό σας κι ενδέχεται να πάρετε και αποφάσεις που είχατε καθυστερήσει. Κάποιοι από σας, σαν άλλοι ντετέκτιβ αποφασίζετε να ερευνήσετε σε βάθος ένα ερωτικό θέμα που σας τριβελίζει το μυαλό εδώ και καιρό.\nΠροσπαθείτε με νύχια και με δόντια να μείνετε εστιασμένοι στο στόχο σας και να κάνετε το μεγάλο άλμα με ένα άτομο για να του φανερώσετε πως νιώθετε. Για να γίνει όμως αυτό, δυστυχώς για σας, πρέπει να διαθέσετε λίγο από τον πολύτιμο χρόνο σας και να κλείσετε κάποιους παλιούς λογαριασμούς σας που είναι ακόμα σε εκκρεμότητα.\nΑρχίζει μια περίοδος που για κάποιο περίεργο λόγο θα νιώθετε καλά, παρόλο που δεν έχει γίνει κάτι συναρπαστικό στη ζωή σας. Αποφασίζετε λοιπόν να ρίξετε μαύρη πέτρα στο παρελθόν, να ξεχάσετε τις ερωτικές σας «βλάβες» και με όρεξη να αρχίσετε να ανανεώνετε εμφάνιση και ηθικό. Για σας το καλοκαίρι ίσως να ξεκίνησε τώρα!


Και άλλο παιδί περιμένει η Kim Kardashian και ο Kanye West - Instyle GR\nΚαι άλλο παιδί περιμένει η Kim Kardashian και ο Kanye West\n02/01/2019 @ 04:14:35\nΑν νομίζατε ότι το 2018 είχαμε πολλές celebrity εγκυμοσύνες και γάμους, το 2019 προμηνύεται με ακόμα περισσότερα χαρούμενα νέα για τα celebrity ζευγάρια. Η πρώτη είδηση της χρονιάς λοιπόν προέρχεται από την οικογένεια που αγαπάμε να μισούμε και δεν είναι άλλη από τις Kardashian. Η βασίλισσα της οικογένειας, Kim και ο εξαιρετικά εκκεντρικός και οριακά παράφρων σύζυγός της και rapper, Kanye West περιμένουν το τέταρτο παιδί τους.\nΜετά τη North, τον Saint, τη Chicago, τα τρία παιδιά της οικογένειας, πριν το καλοκαίρι το ζευγάρι θα υποδεχτεί μέσα από τη διαδικασία της παρένθετης μητρότητας, το τέταρτο παιδί τους. Τα δύο πρώτα παιδιά τα είχε γεννήσει η Kim, αλλά λόγω ενός προβλήματος υγείας, επέλεξε για το τρίτο της παιδί την παρένθετη μητρότητα, μια διαδικασία που ακολούθησε και για το τελευταίο μέλος της οικογένειάς τους, καθώς οι γιατροί της είχαν ανακοινώσει ότι σε περίπτωση που έμενε η ίδια έγκυος κινδύνευε η ζωή της.\nΦήμες για τέταρτο είχαν αρχίσει να κυκλοφορούν από τον περασμένο Αύγουστο, αλλά Kim σε κάθε ευκαιρία διέψευδε όσα κυκλοφορούσαν στον τύπο αναφέροντας ότι δεν είναι καθόλου σίγουρη αν θα μεγαλώσει την οικογένειά της κατά ένας μέλος σύντομα. Σε κάθε περίπτωση εμείς να ευχηθούμε τα καλύτερα στην οικογένεια που δεν έχει μοιραστεί ακόμα επίσημα τα χαρμόσυνα νέα, αλλά είμαστε σίγουροι ότι δεν θα αργήσουν.\nKanye West Kim Kardashian WHAT'S right NOW έγκυος ΤΕΤΑΡΤΟ ΠΑΙΔΙ


Όντουμ: «Μεγάλη ευκαιρία ο ΠΑΟΚ»\nΔιψασμένος και αποφασισμένος να πετύχει έρχεται στον ΠΑΟΚ και τη Θεσσαλονίκη ο Τζέικ Όντουμ. Ο Αμερικάνος μίλησε στην ιστοσελίδα του Δικεφάλου για την απόφασή του να κάνει το άλμα για την Ευρώπη.\nΑναλυτικά: «Νομίζω ότι είναι πολύ σημαντική για μένα η απόφασή μου να παίξω στον ΠΑΟΚ. Είναι μία μεγάλη ευκαιρία για μένα και το γεγονός ότι θα είμαι σε ομάδα με παράδοση και ιστορία, σε μία μεγάλη πόλη και θα αγωνιστώ και στο EuroCup, καθιστούν την επιλογή μου την καλύτερη δυνατή. Μαθαίνω συνέχεια για όλα αυτά τα νέα πράγματα που πρόκειται να συναντήσω στην Ελλάδα. Ξέρω ότι η νέα μου ομάδα έχει ένα πολύ καλό πρόγραμμα και ένα πολύ καλό προπονητή.\nΓνωρίζω τον Κούπερ, ξέρω ότι ήταν στον ΠΑΟΚ, αλλά δεν έτυχε ποτέ να παίξουμε αντίπαλοι στο κολέγιο. Είναι σημαντικό κίνητρο για μένα να καταφέρω να βοηθήσω την ομάδα μου και να παίξω τόσο καλά, ώστε να ξεπεράσω τις επιδόσεις και τα ρεκόρ που είχε ο Κούπερ. Το σίγουρο είναι ότι θα δουλέψω πολύ σκληρά, θα παίξω όσο καλύτερα μπορώ. Θα είμαι η προέκταση του προπονητή στο γήπεδο και θα προσπαθώ πάντα για το καλύτερο. Τα υπόλοιπα στο γήπεδο».\nΚαταλήγοντας, τόνισε πως: «Η αλήθεια είναι ότι ποτέ δεν έχω βγει έξω από την χώρα μου, αλλά και δεν γνωρίζω πολλά πράγματα για την Ελλάδα. Είχα, όμως, έναν Έλληνα καθηγητή, τον κ.Στρίγγα, ο οποίος μου είχε πει πολλά. Χαίρομαι που υπάρχει αυτή η σύνδεση του πανεπιστημίου μου με τη νέα μου ομάδα κι ελπίζω αυτή η σχέση να γίνει πιο δυνατή από εδώ και πέρα».\nΟ Γ. Τελίδης κοντά στον Ποσειδώνα Καλαμαριάς\nΔήμος Κασσάνδρας: Ποιες ομπρέλες απομακρύνονται από την παραλία!\nΗ ανακοίνωση του Λιμενικού για τον θάνατο του 5χρονου\nO Κούγιας υπερασπίζεται τους δικαστές: «Αηδιαστική επίθεση!»\nΕπικοινωνία Ερντογάν - Πούτιν για την Αγιά-Σοφιά: Πώς δικαιολογήθηκε ο Τούρκος ...\nΛεωνίδης: «Θέλουμε πακέτο όλο τον Ηρακλή, τι ισχύει με Σαββίδη»


Ποιοι Πάνε στον Ουρανό και Γιατί; — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw69 15/3 σ. 188-190\nΣΤΟΝ ΟΥΡΑΝΟ ΩΣ ΒΑΣΙΛΕΙΣ ΚΑΙ ΙΕΡΕΙΣ\nΠΟΣΟΙ ΠΗΓΑΙΝΟΥΝ ΣΤΟΝ ΟΥΡΑΝΟ;\nΕΠΙΓΕΙΟΣ ΠΡΟΟΡΙΣΜΟΣ Ή ΟΥΡΑΝΙΟΣ;\nΟΤΑΝ ο Ιησούς Χριστός ήταν ακόμη μαζί με τους ακολούθους του εδώ στη γη, ωμιλούσε σ’ αυτούς για ουράνια ζωή. Παραδείγματος χάριν, την προηγουμένη νύχτα πριν από τον θάνατό του τους είπε: «Εν τη οικία του Πατρός μου είναι πολλά οικήματα· ει δε μη, ήθελον σας ειπεί· υπάγω να σας ετοιμάσω τόπον. Και αφού υπάγω και σας ετοιμάσω τόπον, πάλιν έρχομαι, και θέλω σας παραλάβει προς εμαυτόν, δια να ήσθε και σεις όπου είμαι εγώ.»—Ιωάν. 14:1-3.\nΕκατομμύρια ανθρώπων έχουν βάλει την καρδιά των σε μια τέτοια ουράνια ζωή. Γι’ αυτούς αυτή αντιπροσώπευε μια προσδοκία παρηγορίας από τις στενοχώριες αυτής της ζωής. Αλλά γνωρίζετε γιατί ο Θεός έχει διευθετήσει να πάνε μερικοί άνθρωποι στον ουρανό; Γνωρίζετε τι θα κάνουν εκεί;\nΣτη διάρκεια της επιγείου διακονίας του ο Ιησούς συχνά ωμίλησε για την «βασιλείαν των ουρανών» ή «βασιλείαν του Θεού.» (Ματθ. 10:7· 13:44-47· Λουκ. 4:43· 8:1) Αυτή η βασιλεία είναι μια ουρανία εξουσία ή κυβέρνησις, την οποία θα χρησιμοποιήση ο Παντοκράτωρ Θεός για να εκπληρώση τον σκοπό του. Ο Ιησούς εδίδαξε τους ακολούθους του να προσεύχωνται να γίνη το θέλημα του Θεού εδώ στη γη, μέσω της Βασιλείας. (Ματθ. 6:9, 10) Έτσι, κάτω από την διακυβέρνησι της βασιλείας του Θεού, η γη θα γίνη ένας τερπνότατος οίκος για όλο το ανθρώπινο γένος.\nΑυτό μας βοηθεί ν’ αντιληφθούμε τι εννοούσε ο Ιησούς όταν είπε στους πιστούς ακολούθους του: «Μη φοβού, μικρόν ποίμνιον· διότι ο Πατήρ σας ευδόκησε να σας δώση την βασιλείαν.» (Λουκ. 12:32) Ναι, ο Θεός θα έδινε σ’ αυτό το «μικρόν ποίμνιον» μερίδα στην ουρανία κυβέρνησι επάνω σ’ όλο το ανθρώπινο γένος.\nΣτην Αποκάλυψι 20:6 διαβάζομε σχετικά μ’ εκείνους οι οποίοι θ’ ανίσταντο σε ουράνια ζωή: «Θέλουσιν είσθαι ιερείς του Θεού και του Χριστού, και θέλουσι βασιλεύσει μετ’ αυτού χίλια έτη.» Ο Ιησούς Χριστός είναι ο πρώτιστος βασιλεύς και αρχιερεύς, και αυτοί οι πιστοί, οι οποίοι λαμβάνονται από τη γη, υπηρετούν μαζί του. Όπως λέγει η Αγία Γραφή: «Θέλουσι βασιλεύσει επί της γης.»—Αποκάλ. 5:9, 10, ΜΝΚ.\nΓιατί εκλέγονται από τη γη για ένα τέτοιο έργο; Διότι εδώ σ’ αυτή τη γη αμφισβητήθηκε η κυριαρχία του Ιεχωβά Θεού. Εδώ μπορούσε να τεθή σε δοκιμασία η πιστότης του ανθρώπου προς τον Θεό κάτω από την εναντίωσι του Διαβόλου. Εδώ ο Ιησούς απέδειξε την πλήρη νομιμοφροσύνη του προς τον Θεό κάτω από δοκιμασία κι έδωσε τη ζωή του ως αντίλυτρο για το ανθρώπινο γένος. Έτσι απ’ αυτή τη γη διευθέτησε ο Ιεχωβά να λάβη ένα «μικρόν ποίμνιον» από ανθρώπους οι οποίοι να ενωθούν με τον Υιό του στην ουράνια βασιλεία.\nΑυτοί που λαμβάνονται από τη γη για να υπηρετήσουν ως ουράνιοι βασιλείς και ιερείς είναι άτομα, τα οποία δείχνουν πλήρη πίστι στην προμήθεια του Θεού για σωτηρία μέσω του Χριστού. Είναι αυτοί, των οποίων η ζωή αποδεικνύει τον Διάβολο ψεύστη, όταν έκαμε την πρόκλησι ότι οι άνθρωποι υπηρετούν τον Θεό μόνο για ιδιοτελή ωφέλεια. Ο Ιεχωβά διευθέτησε με θαυμαστό τρόπο να τους χρησιμοποιήση για την δόξα του. (Εφεσ. 1:9-12) Υπό την διεύθυνσι αυτού του ιδίου πιστού Υιού του Θεού θα έχουν περαιτέρω μερίδα, από τον ουρανό, στον καθαρισμό του ονόματος του Θεού από κάθε μομφή καθώς αυτός τερματίζει αυτό το παρόν πονηρό σύστημα πραγμάτων.—Ρωμ. 16:20· Αποκάλ. 2:26, 27.\nΩς βασιλείς και ιερείς υπό την διεύθυνσι του Ιησού Χριστού, θα υπηρετούν από τις ουράνιες θέσεις των για να εκπληρώσουν τη βουλή του Ιεχωβά για το ανθρώπινο γένος. Πόσο θαυμαστό θα είναι να έχωμε ως άρχοντας, εκείνους οι οποίοι απεδείχθησαν πιστοί στον Θεό! (Αποκάλ. 20:4) Και πόσο στοργικό είναι εκ μέρους του Θεού ν’ αναθέση υπηρεσία σ’ εκείνους οι οποίοι είχαν λάβει πείρα των προβλημάτων τα οποία είναι κοινά μέσα στο ανθρώπινο γένος! Ασφαλώς, αυτοί, όπως και ο Χριστός, θα φέρωνται με κατανόησι προς τους υπηκόους των—Εβρ. 2:17, 18.\nΤι ευλογία θα είναι για τους κατοίκους της γης, όταν αυτοί οι ουράνιοι ιερείς θα εφαρμόζουν σ’ αυτούς τα οφέλη της απολυτρωτικής θυσίας του Χριστού, για να τους θεραπεύσουν πνευματικώς, διανοητικώς και σωματικώς ωσότου φθάσουν στην τελειότητα! Μ’ αυτό τον τρόπο, ο Παντοκράτωρ Θεός θα εκπληρώση απέναντι σ’ όλους τους επιγείους υπηκόους του την μεγαλειώδη υπόσχεσί του: «θέλει εξαλείψει . . . παν δάκρυον από των οφθαλμών αυτών, και ο θάνατος δεν θέλει υπάρχει πλέον· ούτε πένθος, ούτε κραυγή, ούτε πόνος δεν θέλουσιν υπάρχει πλέον· διότι τα πρώτα παρήλθον.»—Αποκάλ. 21:2-4.\nΕκείνοι, οι οποίοι καλούνται από τον Θεό να συμμετάσχουν σε ουράνια υπηρεσία, είναι λίγοι σε αριθμό. Όπως είπε ο Ιησούς, είναι ένα «μικρόν ποίμνιον.» Χρόνια ύστερ’ από την επιστροφή του στον ουρανό, ο Ιησούς έκαμε γνωστό τον ακριβή αριθμό σε μια όρασι προς τον απόστολο Ιωάννη, ο οποίος έγραψε: «Είδον, και ιδού Αρνίον ιστάμενον επί το όρος Σιών, και μετ’ αυτού εκατόν τεσσαρακοντατέσσερες χιλιάδες . . . ηγορασμένοι από της γης.»—Αποκάλ. 14:1, 3.\nΤο «Αρνίον,» που αναφέρεται εδώ, είναι, φυσικά, ο Ιησούς Χριστός· και αυτό το «Όρος Σιών» δεν είναι στη γη, αλλά στον ουρανό όπου βρίσκεται ο Ιησούς. (Ιωάν. 1:29· Εβρ. 12:22) Έτσι οι 144.000 είναι άτομα, τα οποία αποθνήσκουν στη γη ως άνθρωποι και λαμβάνουν ανάστασι σε ουράνια ζωή ως πνευματικά πλάσματα, όπως συνέβη με τον Ιησού. (Ρωμ. 6:5) Όταν παραβληθούν με τις χιλιάδες εκατομμυρίων ανθρώπων που ζουν στη γη, είναι, πράγματι, ένα «μικρόν ποίμνιον.» Ακόμη και απλές πόλεις με περισσοτέρους από 144.000 κατοίκους είναι συνήθεις στη γη σήμερα.\nΕν τούτοις, όσοι αποτελούν το «μικρόν ποίμνιον,» οι οποίοι πηγαίνουν στον ουρανό, δεν είναι οι μόνοι, οι οποίοι λαμβάνουν σωτηρία. Καθώς είδαμε, θα έχουν ένα απέραντο αριθμό ευτυχισμένων επιγείων υπηκόων. Ο Ιησούς ανεφέρθη σ’ αυτούς ως τα «άλλα πρόβατα,» από τα οποία ένας «όχλος πολύς» υπηρετούν ακόμη και τώρα πιστά τον Θεό.—Ιωάν. 10:16· Αποκάλ. 7:9, 15.\nΠοια είναι η δική σας ελπίδα; Είναι μήπως να λάβετε αιώνιο ζωή μαζί με τον Χριστό στους ουρανούς; Ή είναι ν’ απολαύσετε τις ευλογίες της διακυβερνήσεως της Βασιλείας ως ένας από τους επιγείους υπηκόους της;\nΤα μέλη του ‘μικρού ποιμνίου’ γνωρίζουν ότι ο Θεός τα έχει καλέσει σε ουράνια ζωή. Πώς; Μέσω της ενεργείας του πνεύματος του Θεού, το οποίον εμφυτεύει και καλλιεργεί μέσα των την ελπίδα της ουρανίας ζωής. Ο απόστολος Παύλος, ως ένα μέλος του ‘μικρού ποιμνίου,’ έγραψε: «Αυτό το πνεύμα συμμαρτυρεί με το πνεύμα ημών, ότι είμεθα τέκνα Θεού. Εάν δε τέκνα, και κληρονόμοι· κληρονόμοι μεν Θεού, συγκληρονόμοι δε Χριστού· εάν συμπάσχωμεν, δια να γείνωμεν και συμμέτοχοι της δόξης αυτού.»—Ρωμ. 8:16, 17.\nΗ λειτουργία του πνεύματος του Θεού αλλάζει ολόκληρη την εμφάνισι ενός τέτοιου ατόμου, έτσι ώστε οι σκέψεις και οι προσευχές του συγκεντρώνονται στο να υπηρετή τον Θεό με την ουρανία ελπίδα υπ’ όψιν. Το να είναι στον ουρανό μαζί με τον Χριστό είναι σπουδαιότερο γι’ αυτόν από οποιουσδήποτε άλλους επιγείους δεσμούς. Η μαρτυρία του πνεύματος είναι αλάνθαστη.\nΧωρίς αμφιβολία θα έχετε σκεφθή αυτό το ζήτημα, και ίσως θα έχετε διερωτηθή μήπως είσθε ένας από αυτούς οι οποίοι θα λάβουν ουράνια ζωή. Προτού μπορέση ένας ν’ αναλύση κατάλληλα την κατάστασί του, είναι ανάγκη να κατανοήση τι διδάσκει η Αγία Γραφή γι’ αυτό το ζήτημα. Γιατί; Διότι το άγιο πνεύμα του Θεού, το οποίο μαρτυρεί ότι έχει κληθή ένας σε ουράνια δόξα, είναι το ίδιο πνεύμα το οποίο έχει κατευθύνει τη συγγραφή της Βίβλου. (2 Πέτρ. 1:21) Με αυτή τη σκέψι στο νου, ας εξετάσωμε την κατάστασι.\nΜήπως στο παρελθόν επιστεύατε ότι όλοι οι καλοί άνθρωποι πηγαίνουν στον ουρανό; Αν ναι, και αν κατεβάλλατε προσπάθειες να διάγετε μια καλή ζωή, είναι πιθανόν ότι θ’ αναμένατε να συμπεριληφθήτε μεταξύ αυτών. Πιθανόν να έχετε, επίσης, ελπίσει ότι μ’ αυτό τον τρόπο θα ενωθήτε και πάλι μαζί με τα προσφιλή σας πρόσωπα τα οποία έχετε χάσει στο θάνατο. Αλλά, όταν είχατε αυτή την προσδοκία, εγνωρίζατε ότι η Αγία Γραφή λέγει ότι πιστοί δούλοι του Θεού όπως ο Βασιλεύς Δαβίδ και ο Ιωάννης ο Βαπτιστής δεν πήγαν στον ουρανό; Ναι, η Αγία Γραφή σαφώς λέγει: «Ο Δαβίδ δεν ανέβη εις τους ουρανούς.»—Πράξ. 2:29, 34· Ματθ. 11:11.\nΕπίσης, την εποχή εκείνη εγνωρίζατε ότι μόνο 144.000 διαλεγμένοι μέσ’ από το ανθρώπινο γένος στη διάρκεια των περασμένων δεκαεννέα αιώνων θ’ αποκτούσαν ουράνια ζωή; Κι εγνωρίζατε τότε ότι η Αγία Γραφή δίνει την ελπίδα αιωνίου ζωής κάτω από δίκαιες συνθήκες εδώ στη γη για όλους τους άλλους οι οποίοι θα εγίνοντο πιστοί δούλοι του Θεού; «Οι δίκαιοι θέλουσι κληρονομήσει την γην,» υπόσχεται η Αγία Γραφή, «και επ’ αυτής θέλουσι κατοικεί εις τον αιώνα.»—Ψαλμ. 37:10, 11, 29.\nΌταν είχατε στη σκέψι σας τότε την ουράνια ζωή για τον εαυτό σας, επιστεύατε στην αθανασία της ανθρωπίνης ψυχής; Τότε, είναι αντιληπτό ότι θα μπορούσατε να ελπίζετε ότι η ψυχή σας θα πάγη στον ουρανό. Αλλά αν ετρέφατε μια τέτοια ελπίδα, αυτό δεν ωφείλετο στο ότι το πνεύμα του Θεού σάς έδινε αυτή τη μαρτυρία. Αντιθέτως, όπως σαφώς λέγει ο εμπνευσμένος Λόγος του Θεού: «Η ψυχή η αμαρτήσασα, αυτή θέλει αποθάνει.» Έτσι εκείνοι οι οποίοι πεθαίνουν εξαρτώνται από τον Θεό να τους αναστήση σε οποιαδήποτε θέσι θα θελήση γι’ αυτούς.—Ιεζ. 18:4· 1 Κορ. 15:35-38.\nΣ’ αυτό το ζήτημα, λοιπόν, οφείλομε ν’ ανατρέξωμε στις Γραφές για καθοδήγησι και να μη επιτρέψωμε να φέρουν σύγχυσι στις σκέψεις μας τα αισθήματα, ή αντιγραφικές πεποιθήσεις που υπάρχουν στο υποσυνείδητο. Εκείνοι οι οποίοι λαμβάνουν ουράνια ζωή δεν είναι άτομα που εκείνα κάνουν αυτή την εκλογή για τον εαυτό τους· ο Θεός είναι εκείνος ο οποίος κάνει την εκλογή. (2 Θεσ. 2:13, 14) Καλούνται να εγκαταλείψουν στενά μέλη της οικογενείας και φίλους καθώς και όλα τα επίγεια πράγματα χάριν του προνομίου να συμμετάσχουν ως βοηθοί βασιλείς και υφιερείς με τον Χριστό και ως μέλη της «νύμφης» του. (Αποκάλ. 21:2) Αυτό είναι εκείνο που έθεσε ενώπιόν των ο Θεός, και αυτοί δείχνουν βαθιά εκτίμησι γι’ αυτό.\nΕν τούτοις, δεν είναι ανάγκη ν’ ανήκη ένας σ’ αυτόν τον ουράνιο όμιλο για να κερδίση ανακούφισι από τις στενοχώριες αυτής της ζωής. Ο Θεός αγαπά τα επίγεια «άλλα πρόβατά» του, επίσης. Υπόσχεται ότι θα καταστήση αυτή τη γη παράδεισο, όπου δεν θα υπάρχουν πια πόνος και θλίψις και όπου θα είναι δυνατόν ν’ απολαμβάνουν ζωή στο πλήρες. Τα γεγονότα δείχνουν ότι κυρίως σε μια τέτοια επίγεια ελπίδα ζωής κατευθύνει ο Θεός άτομα στα πρόσφατα χρόνια.\nΠράγματι, ο Ιεχωβά Θεός έχει κάμει θαυμαστές διευθετήσεις για την ευλογία του ευπειθούς ανθρωπίνου γένους. Πόσο μεγαλειώδης είναι ο σκοπός Του να λάβη ανάμεσα από το ανθρώπινο γένος 144.000 δοκιμασμένα και πιστά άτομα για να συμμετάσχουν μαζί με τον Υιό του Ιησού Χριστό στη διακυβέρνησι της γης! Και τι θαυμασία προοπτική έχει προμηθεύσει ο Θεός για το υπόλοιπο ευπειθές ανθρώπινο γένος να ζη για πάντα μ’ ευτυχία επάνω στη γη κάτω από τη διακυβέρνησι της ουρανίας βασιλείας Του!


Dental Care Group | Οδοντιατρική με Laser\nΤο κλειδί για το μέλλον της οδοντιατρικής θεραπείας ανήκει στο λέιζερ. Το ιατρείο μας ακολουθεί την πορεία της τεχνολογίας και την ανάγκη εφαρμογής της στους ασθενείς γι αυτό έχει στα χέρια του το πλέον εξελιγμένο τεχνολογικά λέιζερ της αγοράς. Θέλουμε να μειώσουμε τον φόβο των ασθενών ιδιαίτερα στα νέα σε ηλικία άτομα και να τους παρέχουμε υπηρεσίες υγιέστερες, με λιγότερο πόνο, λιγότερο τραυματισμό ιστών άρα και γρηγορότερη επούλωση.\nΗ εφαρμογή του λέιζερ γίνεται σε κάθε οδοντιατρική μας πράξη. Ξεκινάμε από εμφράξεις δοντιών μιας και μπορούμε πλέον επιλεκτικά να αφαιρούμε μόνο τερηδονισμένη οδοντική ουσία χωρίς τη χρήση του «τροχού» και χωρίς να θίγεται γερό δόντι. Ηρεμούμε ακόμα και τους πιο αγχώδεις , μετατρέπουμε το περιβάλλον ιδανικό για τους νέους μας ασθενείς, μειώνεται ο πόνος ακόμα και χωρίς αναισθησία και εγκαθίσταται μία γέφυρα εμπιστοσύνης μεταξύ τεχνολογίας-ιατρού και ασθενούς .\nΔεν σταματάμε όμως εδώ. Σε πιο εξελιγμένες καταστάσεις, είναι εφικτό με το λέιζερ να εφαρμόσουμε μικροχειρουργική, χωρίς πόνο, πρηξίματα, ράμματα και δυσφορία για τον ασθενή. Με ακρίβεια και σεβασμό στους ιστούς δημιουργείται ένα περιβάλλον «καθαρότερο», χωρίς μικρόβια και μολύνσεις, λιγότερη αιμορραγία και γρηγορότερη επούλωση. Ξεπερνάμε τα προβλήματα και τις δυσκολίες της κλασσικής χειρουργικής και περνάμε στην ευκολία και ασφάλεια που μας παρέχει η σωστή χρήση του λέιζερ\nΑκριβής και ελάχιστα επεμβατική διαμόρφωση του οστού.\nΑποτελεσματική αντιμετώπιση περιεμφυτευματίτιδας.\nΑπολύμανση εμφυτεύματος χωρίς να επηρρεαστεί η επιφάνεις του.\nΑφαίρεση κοκοιώδους ιστού χωρίς να επηρρεαστεί το υγιές οστό.\nΒελτιώνει και επιταγχύνει την αναγέννηση του οστού.\nΑποτελεσματική απολύμανση του περιοδοντικού θυλάκου.\nΑκριβής και αποτελεσματική αφαίρεση του κοκοιώδους ιστού.\nΑκριβής και αποτελεσματική αφαίρεση της τρυγίας.\nΕλάχιστα επεμβατική χειρουργική.\nΓρήγορη ανάρρωση μαλακών ιστών και του οστού.\nΤαχύτερη ανάρρωση και καλύτερο αποτέλεσμα.\nΕργασία χωρίς επαφή.\nΕπιλεκτική και ακριβής αφαίρεση τερηδόνας.\nΑποφεύγεται η αφαίρεση υγειούς επιφάνειας του δοντιού.\nΧωρίς μικροσπασίματα και νέκρωση επιφάνειας (no carbonization).\nΑποτελεσματική απολύμανση της οδοντίνης.\nΕλάχιστα επεμβατική διάνοιξη του δοντιού, χωρίς αύξηση της θερμοκρασίας, χωρίς μικροσπασίματα.\nΑποτελεσματική απομάκρυνση των βακτηρίων και απολύμανση του ριζικού σωλήνα.\nΗ ακροριζεκτομή μπορεί να γίνει με ελάχιστα επεμβατικές τεχνικές\nΣχεδιασμός του χαμόγελου με εύκολη ουλοπλαστική.\nΑποχρωματισμός των χρωστικών κηλίδων.\nΕξαιρετικό για την αφαίρεση όψεων πορσελάνης και στεφανών.\nΕπιτρέπει την επαναχρησιμοποίηση των προσθετικών εργασιών.\nΕλάχιστα επεμβατική τεχνική για αφαίρεση όγκων.\nΑκριβής λήψη ιστού για βιοψία και ασφαλή ιστολογική ανάλυση.\nΕλαχιστοποιεί τα συμπώματα σε πολλές στοματολογικές παθήσεις\nΗ διαμόρφωση του οστού μπορεί να γίνει με ακριβή και επιλεκτικό τρόπο, ενώ παράλληλα διατηρείται την ακεραιότητα του ιστού.\nΜη τραυματική οστεοτομή.\nΔιαμόρφωση οστού χωρίς θερμική επιβάρυνση.\nΕπιταγχύνει την οστική αναγέννηση.\nΤο laser LiteTοuch είναι η καταλληλότερη μέθοδος για οδοντιατρική θεραπέια σε παιδιά.\nΧωρίς θόρυβο, χωρίς να προκαλεί φόβο και χωρίς κραδασμούς.\nΑκριβής και ελάχιστα επεμβατικές θεραπείες. Ε\nξαιρετική απολύμανση των τερηδονισμένων περιοχών, εξασφαλίζουν την αποτελεσματική θεραπεία.\nΕξαιρετική απολύμανση των όμορρων επιφανειών.


Polo 4 (2001-2005): Όλα όσα πρέπει να γνωρίζετε\nΣτην τέταρτη γενιά του, το αγαπημένο μας μοντέλο από το 2001, συνεχίζει να εντυπωσιάζει και να χαρίζει απολαυστικές διαδρομές στους επιβάτες του. Για ακόμη περισσότερες απολαυστικές διαδρομές, παρακάτω μπορείτε να βρείτε όλες τις χρήσιμες πληροφορίες για τη σωστή συντήρησή του.\nΡαντεβού Service για το Polo σας\nΑνάλογα με τις συνθήκες λειτουργίας του οχήματός σας εφαρμόζονται είτε τα σταθερά διαστήματα Service (fixed) είτε τα μεταβλητά διαστήματα Service (longlife) για τη συντήρησή του δικού σας Polo. Το Δίκτυο Εξουσιοδοτημένων Συνεργατών Service Volkswagen, είναι πάντα στη διάθεσή σας, να σάς προτείνει το κατάλληλο πρόγραμμα συντήρησης βάσει του δικού σας τρόπου ζωής και στυλ οδήγησης σας.\nΜοντέλα έτους κατασκευής από 2001 έως 2003:\nΑ) Service με αλλαγή λαδιών:\n- Σταθερό διάστημα fixed κάθε έτος ή 15.000 χλμ.\n- Μεταβλητό διάστημα longlife κάθε δύο χρόνια ή 30.000 χλμ.\nΒ) Service Επιθεώρησης με επιπρόσθετο έλεγχο (χωρίς αλλαγή λαδιών):\n- Κάθε 2 χρόνια ή 15.000 χλμ.\n*Όποιο επέλθει πρώτο\nΈτος κατασκευής από 2004 έως 2005:\n- Μεταβλητό διάστημα long life κάθε δύο χρόνια ή 30.000 χλμ.\n- Κάθε 4 χρόνια ή κάθε 60.000 χλμ.\nΓια την καλύτερη πληροφόρησή σας, όπως απευθυνθείτε στο Δίκτυο Εξουσιοδοτημένων Συνεργατών Service Volkswagen.\nΤο σωστό μέγεθος ελαστικών για το δικό σας Polo\nΤα παρακάτω στοιχεία ισχύουν κατά κανόνα σε όλα τα αυτοκίνητα Polo 4 (2001-2005):\n- Πλάτος ελαστικού: μεταξύ 155 και 195 mm\n- Λόγος ύψους-πλάτους: μεταξύ 50 και 80 %\n- Διάμετρος ζάντας και ελαστικού: από 13 έως 15"\n- Πλάτος ζάντας : μεταξύ 5 και 6"\n- Όφσετ τροχού : μεταξύ 35 και 43 mm\nΑπολαύστε τώρα το νέο Polo!


Άνδρας σώζει ένα «μοχθηρό» αλυσοδεμένο σκύλο από μια ζωή γεμάτη κακοποίηση (Βίντεο) – DogWay.gr\nHome / Stories / Άνδρας σώζει ένα «μοχθηρό» αλυσοδεμένο σκύλο από μια ζωή γεμάτη κακοποίηση (Βίντεο)\nDogWay 2 April 2017\tStories Leave a comment 3,668 Views\nΤρία χρόνια πριν, ο Jared παρατήρησε ένα αλυσοδεμένο σκύλο κάτω από τον καυτό ήλιο του Phoenix. Καθώς περνούσε ο καιρός, ο Jared πήγε προς την αυλή και είδε πως ο σκύλος ήταν ακόμη δεμένος και δεν είχε έρθει σε επαφή με κανέναν. Ο σκύλος γάβγισε και γρύλισε, τρομάζοντας το Jared.\nΜια ημέρα και ενώ χάιδευε τον σκύλο μέσα από το φράχτη, βγήκε έξω η “ιδιοκτήτρια” του. Στη φοβερή αντιπαράθεση που ακολούθησε, ο Jared επέμεινε πως ο σκύλος χρειάζεται ιατρική φροντίδα. Η “ιδιοκτήτρια” γέλασε με αυτά που άκουγε και ισχυρίστηκε πως ο σκύλος ήταν επιθετικός, λέγοντας στο Jared πως τον έχει αλυσοδεμένο για πάνω από 10-15 χρόνια. Μια ολόκληρη ζωή παραμέλησης και σκληρότητας.


ΠΝΟΗ | Ενεργή Διαπαιδαγώγηση\n16 Δεκ Ενεργή Διαπαιδαγώγηση\nPosted at 08:57h in ΠΑΛΙΑ ΑΡΘΡΑ\tby\ttherapy\nΈνας από τους σημαντικότερους στόχους του ρόλου μας ως γονείς είναι η δημιουργία μιας σχέσης βασισμένη στην αγάπη, προστασία, φροντίδα, τρυφερότητα , ζεστασιά και κατανόηση. Η δημιουργία αυτής της συναισθηματικής σχέσης μεταξύ γονέα και παιδί, διαμορφώνει την αίσθηση ασφάλειας που βιώνει το παιδί και διαδραματίζει καθοριστικό ρόλο στην ψυχοκοινωνική του ανάπτυξη, στις διαπροσωπικές και συναισθηματικές σχέσεις που θα αναπτύσσει στη διάρκεια της ζωής του.\nΟ John Bowlby, ψυχίατρος και ψυχαναλυτής , ασχολήθηκε και μελέτησε σε βάθος το ρόλο των πρωταρχικών σχέσεων στην εξέλιξη της προσωπικότητας του ατόμου, και στη συνέχεια ανέπτυξε τη θεωρία της προσκόλλησης. Σύμφωνα με τη θεωρία , η συναισθηματική σχέση που αναπτύσσει ο γονέας με το παιδί , το πως ο γονέας ανταποκρίνεται στις συναισθηματικές ανάγκες του βρέφους, διαμορφώνει ενεργά μοντέλα δεσμού που συνδέονται με τις προσδοκίες του βρέφους για του εαυτό του , τους άλλους και τις διαπροσωπικές του σχέσεις εν γένει.\nΣήμερα οι εξελίξεις στο χώρο της νευροεπιστήμης επιβεβαιώνουν την σημαντικότητα αυτής της σχέσης και την εξελίσσουν καθώς αποδεικνύουν καθημερινά , ότι ο εγκέφαλος αναπτύσσεται και διαπλάθεται μέσα από την αλληλεπίδραση με το περιβάλλον. Οι εμπειρίες και ιδιαίτερα ο συναισθηματικός δεσμός ανάμεσα στο βρέφος και στη μητέρα/φροντιστή επιδρά στη διαμόρφωση νευρωνικών δικτύων που σχετίζονται με νοητικές λειτουργίες , την ικανότητα της αυτορύθμισης της συγκίνησης, την ανθεκτικότητα και την συγκροτημένη ενότητα του εαυτού.\nΜελέτες δείχνουν ότι το στρες και οι τραυματικές εμπειρίες σε διάφορα στάδια της ανάπτυξης μπορεί να οδηγήσει σε μια υπερδιέγερση του μεταιχμιακού συστήματος, με αρνητικές επιπτώσεις σε νοητικές λειτουργίες όπως μάθηση και μνήμη, προδιάθεση για επιθετική συμπεριφορά και μετατραυματικό στρες. Ο εγκέφαλος ερμηνεύει το σωματικό πόνο ως απειλή και επιφέρει σύγχιση με αρνητικές επιπτώσεις στην διαμόρφωση νευρωνικών δομών. Η επαναλαμβανόμενη χρήση της βίας για να συμμορφωθεί το παιδί μπορεί να έχει μακροπρόθεσμες επιπτώσεις στην αρχιτεκτονική του εγκεφάλου.\nΣυνήθως οι γονείς τα καταφέρνουν καλά στο να διαμορφώσουν μια ζεστή και τρυφερή σχέση στη βρεφική ηλικία. Όμως ο ρόλος μας δεν περιορίζεται στην ανάπτυξη του συναισθηματικού δεσμού, αλλά και στην διαπαιδαγώγηση του παιδιού, καθώς απαρτίζει βασικό μέρος του συναισθηματικού δεσμού που αναπτύσσουμε με το παιδί. Ενα από τα βασικά εργαλεία του υπεύθυνου γονέα είναι να αντιλαμβάνεται τα στάδια ανάπτυξης του παιδιού, να αναγνωρίζει τον εαυτό του τα συναισθήματά του και το τρόπο σκέψης του, να σκέφτεται τις αντιδράσεις του ώστε να διαχειρίζεται δημιουργικά τη σχέση που αναπτύσσει καθημερινά με το παιδί του. Οι πράξεις μας και οι συμπεριφορές μας είναι αυτές που επιρεάζουν τις αξίες, τις αντιλήψεις και τις πεποιθήσεις που υοθετούν τα παιδιά μας. Τα παιδιά μαθαίνουν απο αυτά που βλέπουν και όχι απο αυτά που ακούνε.\nΗ διαπαιδαγώγηση των παιδιών μας δεν εξαρτάται απο τις συμβουλές ενός ειδικού αλλά απο την ίδια μας την επεξεργασία των δικών μας βιωμάτων , την αναγνώριση των δικών μας πεποιθήσεων μας, και την διαχείρηση του συναισθηματικού μας κόσμου. Οι τεχνικές και οι στρατηγικές δεν απαρτίζουν εργαλεία τα οποια χρησιμοποιούμε όταν βρισκόμαστε σε δύσκολες καταστάσεις, αλλά μέρος της φιλοσοφίας του συγκεκριμένου μοντέλου. Απαραίτητη προυπόθεση στη ορθή διαπαιδαγώγηση είναι η στάση μας, μια ευέλικτη στάση μας βοηθάει να μπορούμε να εφαρμόζουμε τις τεχνικές, καθώς δεν παγιωνόμαστε σε αρνητικές φορτισμένες καταστάσεις που συνήθως οδηγούν σε αντιδράσεις. Ο στόχος μας είναι η συναισθηματική σύνδεση μέσα απο την ενσυναίσθηση, την αισιοδοξία και την θετική μας στάση. Η οριοθέτηση των αρνητικών συμπεριφορών του παιδιού εξαρτάται σε μεγάλο βαθμό απο το δικό μας αυτοέλεγχο και οριοθέτηση των συμπεριφορών μας μέσα στην οικογένεια και γενικότερα μέσα στην κοινωνία. Ισως την επόμενη φορά που αντιμετωπίζεται θέματα με το παιδί σας σκεφτείτε πως θέλετε να αντιδράσετε και να διαχειριστείτε την κατάσταση! Ισως οι απαντήσεις στις παρακάτω τρείς ερωτήσεις να σας βοηθήσουν να διαχειριστείτε την κατάσταση πιο επικοδομητικά μακροπρόθεσμα!\nΤο μοντέλο της Ενεργής Διαπαιδαγώγησης μας καλεί να απαντήσουμε σε Τρείς Βασικές Ερωτήσεις για την καλύτερη διαχείριση αρνητικών καταστάσεων με το παιδί.\nΓιατί το παιδί μου αντιδράει με αυτή τη συμπεριφορά ?\nΤι προσπαθεί να επικοινωνήσει με αυτό το τρόπο?\nΠοιό είναι το μάθημα που εγώ θέλω να διδάξω στο παιδί μου στην συγκεκριμένη κατάσταση? Αν ο αυτοέλεγχος είναι το μάθημα, μήπως πρέπει να διατηρήσω πρώτα εγώ την ψυχραιμία μου? Αν είναι η υπευθυνότητα τότε πως μπορώ να δείξω μια υπεύθυνη στάση τη δεδομένη στιγμή?\nΠως μπορώ να του επικοινωνήσω αυτό μήνυμα ? Σκεφτόμενοι την αναπτυξιακή τους φάση και ικανότητα επικοινωνίας πως μπορώ να διδάξω το επιθυμητό μάθημα.\nΟι απαντήσεις μας στις παραπάνω 3 ερωτήσεις αποτελούν οδηγό στην αντιμετώπιση και διαχείρηση καταστάσεων του υπεύθυνου γονέα, και θεμελιώδη αρχή του μοντέλου της ΕΝΕΡΓΗΣ ΔΙΑΠΑΙΔΑΓΩΓΗΣΗΣ . Η συναισθηματική σύνδεση και η ενεργή διαπαιδαγώγηση είναι καθοριστικοί παράμετροι στην διαμόρφωση της προσωπικότητας του παιδιού , της ψυχοκοινωνικής του υγείας και των νοητικών λειτουργιών.\nΜικρές Συμβουλές για Γονείς\nΥιοθέτησε Ευέλικτη Σκέψη\nΔιατήρησε μια Ψύχραιμη Στάση\nΜείνε Ερευνητής και όχι Δικαστής\nΠαρέμεινε Δεκτικός(ή) και Ανοιχτός(ή) στην Επικοινωνία σου με το παιδί\nΑκουσε προσεκτικά το παιδί ( ενεργή ακρόαση) .\nΜίλησε τη γλώσσα του (λίγα αλλά εύστοχα λόγια – Απέφυγε τα πολλά ΜΗ και ΟΧΙ)\nΔείξε συνέπεια και υπομονή\nΕστίασε στα θετικά του στοιχεία .\nΧρησιμοποίησε το Χιούμορ (σχεδόν πάντα κερδίζει την συνεργασία)\nΑπέφυγε τις απειλές, τους συναισθηματικούς εκφοβισμούς, Η εμποστοσύνη ανάμεσα στο παιδί και στο γονέα χτίζεται και κερδίζεται με τις πράξεις μας.\nΩς γονείς φαντάζομαι ότι ολοι επιθυμούμε να αναπτύξουμε μια σχέση με το παιδί μας βασισμένη στην αγάπη, ζεστασιά και τρυφερότητα , όμως αυτή η σχέση προϋποθέτει επίγνωση και νοηματοδότηση του δικού μας συναισθηματικού κόσμου, του δικού μας εαυτού ώστε να διασφαλίσουμε μια συναισθηματικά ασφαλή σχέση με το παιδί μας που θα το συνοδεύει σε όλη του τη ζωή.


Μακριά από τα διόδια έμειναν οι Έλληνες την Πρωτομαγιά | Η Εφημερίδα των Συντακτών\nΑν και Πρωτομαγιά χθες Παρασκευή, μόλις 59 πρόστιμα των 300 ευρώ έκοψε η αστυνομία κατά τους ελέγχους για μετακινήσεις εκτός περιφερειακής ενότητας τόπου, στο πλαίσιο των μέτρων αποφυγής του κορονοϊού.\nΣτην κορυφή ήταν και αυτή τη φορά η Αττική, με 41 παραβάσεις και ακολούθησαν 9 στην Κεντρική Μακεδονία, 3 στη Θεσσαλία, 2 στη Θεσσαλονίκη, 2 στη Δυτική Μακεδονία, 1 στην Κρήτη και 1 στη Στερεά Ελλάδα.\nΣε 29 από τις περιπτώσεις αφαιρέθηκαν επιπλέον οι πινακίδες των οχημάτων για 60 ημέρες.\nΑπό την έναρξη του μέτρου, έχουν βεβαιωθεί συνολικά 1.486 παραβάσεις και έχουν επιβληθεί ισάριθμα πρόστιμα, ενώ σε 933 περιπτώσεις αφαιρέθηκαν για δύο μήνες, τα στοιχεία κυκλοφορίας των οχημάτων.\nΓια άσκοπες μετακινήσεις βεβαιώθηκαν χθες 867 παραβάσεις με πρόστιμο 150 ευρώ:\n315 στην Αττική,\n99 στην Κρήτη,\n44 στη Δυτική Ελλάδα,\n14 στην Ηπειρο,\nΑπό την έναρξη του μέτρου, τη Δευτέρα 23 Μαρτίου, έως σήμερα, έχουν βεβαιωθεί 60.991 παραβάσεις σε όλη τη χώρα.\nΕπίσης, για λειτουργία καταστημάτων (υγειονομικού ενδιαφέροντος, εμπορικά κ.λπ.), παρά την σχετική απαγόρευση και λοιπές συναφείς περιπτώσεις, βεβαιώθηκαν την Παρασκευή 7 παραβάσεις και έγιναν επτά συλλήψεις.\nΑπό την έναρξη του μέτρου την Πέμπτη 12 Μαρτίου, έως σήμερα, έχουν βεβαιωθεί σε όλη τη χώρα 559 παραβάσεις και έχουν συλληφθεί 537 άτομα.


Με Γουέστ Χαμ και Βολιβία! - overfm.gr\nΜε Γουέστ Χαμ και Βολιβία!\n27/12 12:30 26/12 21:30\nΟι σημερινές (27/12) προτάσεις από το Stoiximaview.\nPremier League, Γουέστ Χαμ-Μπράιτον (16:15): Ωραίο παιχνίδι περιμένουμε να δούμε. Πάντως, παραδοσιακά δεν είναι πολλά τα παιχνίδια που έχουν δώσει, μόλις 8 (3-3-2). Τα περισσότερα από αυτά έχουν αρκετά γκολ. Καλή ώρα όπως το αντίστοιχο περσινό (3-3). Έχουμε βρει κάτι δυνατό για το στοίχημα.\nΗ Γουέστ Χαμ είναι στη μέση της βαθμολογίας με 21 βαθμούς (6-3-5) και 21-19 γκολ και προέρχεται από την ήττα με 3-0 από την Τσέλσι. Δεν ήταν για τόσο, πάντως. Ναι μεν δεν απείλησε ιδιαίτερα, αλλά δέχτηκε δύο γκολ στο τέλος. Συνολικά, δεν έχει κακή εικόνα ως τώρα στη σεζόν. Έχει, βέβαια, μία νίκη σε τέσσερις αγώνες, αυτή με τη Λιντς εκτός έδρας. Έχει σκοράρει στα 12 από τα 14 παιχνίδια της! Την ίδια ώρα, έχει δεχτεί γκολ στα 10 από αυτά.\nΗ Μπράιτον είναι χαμηλά στη βαθμολογία και για εκείνη έχουμε γράψει πολλά. Έχει 12 βαθμούς (2-6-6) με 16-22 γκολ και επί της ουσίας «πληρώνει» το γεγονός ότι δεν κλείνεται και επιλέγει να παίζει ανοικτά. Φαίνεται και από το ότι έχει σκοράρει στα 11 από τα 14 παιχνίδια της, όσα και εκείνα που έχει δεχτεί γκολ! Προέρχεται από το 1-1 με τη Σέφιλντ Γιουνάιτεντ και νωρίτερα από το 0-0 με τη Φούλαμ. Πάντως, η τελευταία της νίκη ήταν το «διπλό» με 2-1 επί της Άστον Βίλα, στις 21 Νοεμβρίου.\nPremier League, Γουέστ Χαμ-Μπράιτον (16:15): Με βάση την ποιότητα της Γουέστ Χαμ και τον τρόπο που παίζει στα παιχνίδια της η Μπράιτον, μας αρέσει πολύ το Over 1,5 γκολ της Γουέστ Χαμ στο 2,25. Επίσης, θεωρούμε πως ένα γκολ μπορεί να το βρει και η Μπράιτον. Το g/g προσφέρεται στο 1,72, έτσι για την ιστορία.\nΡόγιαλ Παρί-Ρεάλ Ποτόσι: Δεν… αλλάζουμε\nPrimera Division Βολιβίας, Ρόγιαλ Παρί-Ρεάλ Ποτόσι (21:00): Μόνο νίκες μετράει η Ρόγιαλ Παρί κόντρα στη Ρεάλ Ποτόσι. Τέσσερα ματς, τέσσερις «άσοι» με 9-3 τέρματα! Αυτό το σημείο «πληρώνει» πολύ χαμηλά, κοντά στο 1,20! Τα προγνωστικά στοιχήματος προσφέρουν χαμηλά και τα γκολ, σκεφτείτε πως το Over 2,5 γκολ το βρίσκουμε γύρω στο 1,30!\nΜας πλήρωσε προ ημερών στο στοίχημα η Ρόγιαλ Παρί (13-3-7 με 37-31 γκολ) με το 4-2 εκτός έδρας επί της Ρεάλ Σάντα Κρουζ. Και το έκανε από το ημίχρονο! Το φοβερό, πάντως, είναι ότι μέχρι το 41’ έχανε 1-0, αλλά το φινάλε του α’ μέρους τη βρήκε μπροστά με 3-1! 12 τα Over της φέτος, εκ των οποίων τα 9 είναι στα 12 τελευταία της παιχνίδια!\nΗ Ρεάλ Ποτόσι, από την άλλη, είναι χαμηλά, στην 11η θέση, με 22 βαθμούς (6-4-13) και 32-51 γκολ. Έχει τη δεύτερη χειρότερη άμυνα, έχοντας δεχτεί γκολ στα 20 από τα 23 παιχνίδια της. Το πάλεψε κόντρα στη Μπολιβάρ, αλλά ηττήθηκε 3-2 στο γήπεδό της. 18 Over μετράει ήδη!\nPrimera Division Βολιβίας, Ρόγιαλ Παρί-Ρεάλ Ποτόσι (21:00): Δίχως δεύτερη σκέψη, πάμε στο 1,90 που δίνει το Over 3,5 γκολ στη συγκεκριμένη αναμέτρηση. Πάμε με αυτήν την επιλογή.\nΑνόρθωση: Επιμένει για Νινούα\nΑΕΚ: Η υποδοχή του Κονέ στον Χιμένεθ (video)


Παναγία Σουμελά: Η μοναδική ιστορία της Θαυματουργής εικόνας - Unban\nHomeΔιάφοραΠαναγία Σουμελά: Η μοναδική ιστορία της Θαυματουργής εικόνας\n28 Απριλίου 2018 Alex Kalokairi Διάφορα Δεν επιτρέπεται σχολιασμός στο Παναγία Σουμελά: Η μοναδική ιστορία της Θαυματουργής εικόνας\nH Θαυματουργή εικόνα της Παναγίας Σουμελά εικονογραφήθηκε σύμφωνα με την παράδοση της Ορθοδόξου εκκλησίας από τον Ευαγγελιστή Λουκά. Η δε ετυμολογία της, Σουμελά, προέρχεται…\nαπό το όρος μελά και το ποντιακό ιδίωμα «σου» που σημαίνει «εις το ή «εις του», και συνεπώς «εις του Μελά», το οποίο τελικά έγινε Σουμελά.\nΤο αίτημα εγκρίθηκε και ο Αρχιμανδρίτης Αμβρόσιος, από τους τελευταίους μοναχούς της μονής, ταξίδεψε στον Πόντο και έπειτα από πολλές προσπάθειες βρήκε την εικόνα, τον πολύτιμο Σταυρό με το Τίμιο Ξύλο, το χειρόγραφο Ευαγγέλιο του Οσίου Χριστόφορου που είχαν ενταφιαστεί μαζί με την εικόνα. Αμέσως τα μετέφερε στην Αθήνα ,όπου εναποτέθηκαν στο βυζαντινό μουσείο Αθηνών, έως το 1951 όπου ιδρύθηκε στη Θεσσαλονίκη το σωματείο Παναγία Σουμελά από τον γιατρό Φίλωνα Κτενίδη.\nΣτην Μονή της Παναγίας στο Όρος Μελά του Πόντου, τον Δεκαπενταύγουστο του 2010, ακούστηκαν για πρώτη φορά ύμνοι και ικεσίες ύστερα από 88 χρόνια. Της Θείας Λειτουργίας προεξήρχε ο Οικουμενικός Πατριάρχης κ. Βαρθολομαίος με ενέργειες του οποίου κατέστη δυνατή αυτή η μοναδική για τον Ελληνισμό δυνατότητα. Δυστυχώς εφέτος δε θα λειτουργήσει η Παναγία Σουμελά.\nΗ θαυματουργός εικόνα τίθεται σε προσκύνηση στον Μητροπολιτικό Ιερό Ναό Αγίων Κωνσταντίνου και Ελένης Πειραιώς μέχρι τις 22 Μαΐου.\nΤην Κυριακή 21/05 το πρωί θα τελεσθεί πανηγυρική Θεία Λειτουργία ιερουργούντος του Σεβασμιωτάτου Μητροπολίτου Βεροίας κ. Παντελεήμονος και συνιερουργούντος του Σεβασμιωτάτου Μητροπολίτου Πειραιώς κ. Σεραφείμ. Θα ακολουθήσει λιτανεία και στις 19:30 θα ψαλεί μεθέορτος εσπερινός χοροστατούντος του Σεβασμιωτάτου Μητροπολίτου Κορωνείας κ. Παντελεήμονος. Στις 22:00 θα τελεσθεί ιερά αγρυπνία. Τη Δευτέρα 22/05 το πρωί θα τελεσθεί Θεία Λειτουργία.


Οι επόμενες ναυαρχίδες GPU των AMD και Nvidia ενδέχεται να σας εξαναγκάσουν σε αλλαγή τροφοδοτικού - Σελίδα 4 - Nvidia - Insomnia.gr\nΑρα θα ακριβύνει και η εξόρυξη!!!!!\nΜιας και το έφερε η κουβέντα έχω ρίξει κάτι γέλια με κάτι 1000αρια και 1200αρια τροφοδοτικά της πλάκας που έσβηνε το pc όταν φόρτωνε η Radeon VII. Με ένα 850 w platinum έχω δουλέψει φουλ παράλληλα την Radeon VII μαζί με μια gtx 1060 6gb χωρίς κανένα πρόβλημα.\n4 minutes ago, tadegr said:\nΓιατί θα μείνει σταθερό το hashing power στις επόμενες?\n4.σε μεγαλα συγκροτήματα θα θελει υποσταθμό; η θα ειναι οκ;\nΆμα είναι οι ρόλιγκ στόουνς η οι Megadeath θες υποσταθμό της ΔΕΔΔΗΕ για να σηκώσει το event, σκούρα τα πράγματα 😆🤭\n9 λεπτά πριν, atheatos είπε\nΔεν ειναι απαραιτητο να ειναι της πλακας τροφοδοτικο οταν βαλεις καρτα που τραβαει το πατο της.\nΑν ειναι multirail και συνδεσεις μονο ενα rail στη καρτα,θα πιασει το οριο και θα σβησει.Για πες μας και ποια τροφοδοτικα ειχες δοκιμασει...\nΑν βγάλουν όμως εξαρχής LHR κάρτες αποκλειστικά? 😛\nΕίναι σαν να δίνεις κινητήρα 1000 άλογα σε αμαξόκαυλο και να του πεις στα 150 έχει κόφτη. Δεν παίζει να τον αφήσει έτσι 😜\nΕίμαι πόσα χρόνια με fx + rx580, δεν μασάμε ορε 😂😂😂😂😂\nΤο ένα ήταν αυτό Kolink KL 1000 m PSU – 80 Plus Bronze Modular – 1000 Watt\nΤο άλλο ήταν 1200 w της LC αλλά δεν θυμάμαι μοντέλο γιατί το έφεραν για δοκιμή κάτι γνωστοί ενός φίλου μου.\nΥΓ. Η κάρτες τραβάνε όσο είναι ρυθμισμένες μα τραβάνε από το κατασκευαστή . Όπως λέει και το άρθρο και αναφέρθηκε και απο άλλους τα 400w μόνο στην κάρτα είναι υπαρκτά αλλά το να λέμε θες ένα 1000αρι τροφοδοτικό έτσι ξερά δεν είναι η σωστή λύση.\nΕπεξ/σία 5 Αυγούστου από atheatos\n18 λεπτά πριν, Pokemon640 είπε\nΞεχασα το κατοικιών λολ αλλα το. Ίδιο κάνει.\n3 λεπτά πριν, atheatos είπε\nΤη Kolink δε τη ξερω,αλλα συμφωνα με το αμαζον βγαζει ενα rail των 70Α οποτε δε δικαιολογειται.\nΤην LC απο οσο εχω ακουσει,ειναι αχρηστα οποτε μου φαινεται λογικο 😁\nΝαι, πάρε και μια γεννήτρια γιατί βλέπω πολλαπλές διακοπές ρεύματος στο άμεσο μέλλων.\nΛενε για πανω απο 450-500, και αυτά θα ειναι τα reference μοντελα. Οι 3rd party υλοποιησεις μπορει να φτανουν και πανω απο 500-550 watt. Οποτε οχι, σε τροφοδοτικο των 100 ευρω δεν θα εβαζα καρτα που τραβαει 500 σε στοκ.\n850 platinim εχω των 250 ευρώ και ηδη φτανω 700 watt καταναλωση σε full load με 3090.\nΔεν παίζουν ρόλο οι μάρκες. Κάθε κατασκευαστής βγάζει το φθηνό και το ακριβό. Βέβαια όταν βρίσκουν θύματα που βλέπουν μόνο τα watt και τίποτα άλλο θα πουλήσουν , καλή ώρα σαν εμένα που νόμιζα ότι τα watt είναι αυτό που μετράει σε ένα τροφοδοτικό.\nΔεν θέλω να κάτσω να μετράω με πολύ μέτρα τι βγάζει το κάθε rail όταν αγοράζω ένα τροφοδοτικό. Υπολογίζω ποσό περίπου κατάναλωση έχει το σύστημα συνολικά σε watt, παίρνω ένα platinum τροφοδοτικό και τέλος…\nΚαλα μια χαρα παιζουν ρολο οι μαρκες.Ειναι καποιες που βγαζουν απλα αθλια φθηνα τροφοδοτικα και οποιος παρει.\nΚατι Force ,LC power κτλ.Και προφανως και ειναι πλασματικα και τα watt τους.


Ανθρωπιά... στην πρεμιέρα των Πανελλαδικών Εξετάσεων - Θέματα και λύσεις στο eΚρήτη\nΟι απαντήσεις στο μάθημα της Νεοελληνικής Γλώσσας, το οποίο περιέχει την έκθεση. Η αγωνία των μαθητών και των γονέων τους άρχισε την Τετάρτη μαζί με τη μάχη των πανελλαδικών εξετάσεων για 105.000 υποψηφίους που θα διεκδικήσουν μία από τις 70.305 θέσεις στα Πανεπιστήμια και τα ΤΕΙ της χώρας.\nΤο πλήρες θέμα που αφορά στον ανθρωπισμό και περιλαμβάνει απόσπασμα από το βιβλίο του Ι.Μ. Παναγιωτόπουλου με τίτλο "Ο σύγχρονος άνθρωπος" βρίσκεται εδώ, όπως και τα υπόλοιπα θέματα.\nΣε επίπεδο Κρήτης τα εξεταστικά κέντρα φέτος για τα Γενικά Λύκεια θα είναι 59 ενώ ανά νομό έχουν ως εξής: Χανιά 15, Ρέθυμνο 9, Ηράκλειο 28, Λασίθι 7. Αντίστοιχα, τα εξεταστικά κέντρα για τους μαθητές των ΕΠΑΛ είναι 10. Πιο συγκεκριμένα 4 στο Ηράκλειο, 3 στο Λασίθι, 2 στα Χανιά και 1 στο Ρέθυμνο, ενώ για τους μαθητές των ειδικών σχολείων, εξεταστικό κέντρο προβλέπεται να είναι και φέτος το 2ο ΕΠΑΛ Ηρακλείου.\nΣτις πανελλαδικές εξετάσεις αναμένεται να πάρουν μέρος 4.671 μαθητές από τα Γενικά Λύκεια της Κρήτης ενώ από τα ΕΠΑΛ ο αριθμός αυτός φτάνει τους 1.424.\nΤα μόρια που θα συγκεντρώσει ο κάθε υποψήφιος φοιτητής αναμένονται σύμφωνα με τον κ. Κλινάκη να ανακοινωθούν τέλη Ιουλίου ενώ οι βάσεις των σχολών το τελευταίο 10ήμερο του Αυγούστου όπως κάθε χρόνο.\nΣυστήνω στους υποψήφιους φοιτητές να είναι ψύχραιμοι, να έχουν καθαρό μυαλό και να είναι σίγουροι ότι κάναμε τα πάντα για να υπάρξει ένα παιδαγωγικό σύστημα στην όλη διαδικασία, συμπληρώνει ο κ. Κλινάκης.\nΕξεταστικά Κέντρα Στην Κρήτη\nΠανελλήνιες Θέματα 2014\nΠανελλήνιες Απαντήσεις 2014\nΠανελλήνιες Εξετάσεις Θέματα\nΑπαντήσεις Πανελληνίων 2014\nΘέματα Και Λύσεις Πανελληνίων\nΠανελλήνιες Νεοελληνική Γλώσσα


Δείτε την Björk στο Trailer της νέας ταινίας «The Northman» | Simple News\nΔείτε την Björk στο trailer της νέας ταινίας «The Northman»\nΗ ταινία θα κυκλοφορήσει τον Απρίλιο του 2022.\nΣτη δημοσιότητα δόθηκε το επίσημο trailer της ταινίας «The Northman» του Robert Eggers, στην οποία πρωταγωνιστούν οι Björk, Nicole Kidman, Anya Taylor-Joy, Alexander Skarsgård, Willem Dafoe και Ethan Hawke.\nΗ ταινία διαδραματίζεται στην Ισλανδία του 10ου αιώνα και ακολουθεί έναν πρίγκιπα Βίκινγκ που παίρνει εκδίκηση για τη δολοφονία του πατέρα του.\nΟ Robert Eggers έγραψε το σενάριο της ταινίας μαζί με τον Ισλανδό ποιητή και μακροχρόνιο συνεργάτη της Björk, τον Sjón.\nΟ Eggers, ο οποίος σκηνοθέτησε τις μικρότερες indie ταινίες «The Witch» και «The Lighthouse», είπε στο «Entertainment Weekly» μέσω τηλεφώνου από το Λονδίνο, όπου κάνει το μοντάζ της ταινίας, ότι το ισλανδικό έπος είναι «μακράν το πιο δύσκολο έργο που έχω κάνει και μακράν το πιο φιλόδοξο».\nΗ ταινία «The Northman» αφηγείται μία ιστορία μέσα από τα μάτια του Amleth (Skarsgård), ο οποίος γίνεται μάρτυρας της δολοφονίας του πατέρα του, βασιλιά Aurvandil (Ethan Hawke), από τον θείο του, Fjolnir (Claes Bang).\nΜε τη μητέρα του, τη βασίλισσα Gudrun (Nicole Kidman), αιχμάλωτη, ο Amleth εγκαταλείπει την πατρίδα του. Όμως ορκίζεται να εκδικηθεί αυτόν που του πήρε τα πάντα.\n«Είναι ουσιαστικά η ιστορία του Άμλετ ή του Βασιλιά των Λιονταριών, η οποία αρχικά ήταν μια παλιά σκανδιναβική ιστορία όπου ο χαρακτήρας του Άμλετ ονομαζόταν Άμλεθ. Την έχουμε διηγηθεί με τον δικό μας τρόπο. Είναι ένα έπος των Βίκινγκς με μαγεία, ξίφη και μυστικισμό και όλα τα πράγματα που θα θέλατε από αυτό», περιέγραψε ο Robert Eggers.\nΗ παραγωγή του «The Northman» είχε διακοπεί λόγω της πανδημίας και ξεκίνησε ξανά τον Αύγουστο του 2020.\nΤο «The Northman» θα κυκλοφορήσει από την Focus Features στις Ηνωμένες Πολιτείες, ενώ τα διεθνή δικαιώματα της ταινίας έχει αποκτήσει η Universal.\nΗ ταινία αναμένεται να κάνει πρεμιέρα στους κινηματογράφους τον Απρίλιο του 2022.\nTags: Bjork, Pop/RnB Μουσική\nPrevious Ο Eric Clapton κέρδισε αγωγή εναντίον Γερμανίδας χήρας που προσπάθησε να πουλήσει πειρατικό CD του για 11 δολάρια στο eBay\nNext Ο πατέρας της Britney Spears ζητά από την τραγουδίστρια να συνεχίσει να πληρώνει τα νομικά έξοδά του


Ερντογάν ο… άρχοντας | Υστερόγραφα\nΕρντογάν ο… άρχοντας\nΗ Ιστορία μας έχει διδάξει ότι… βρίσκει και τα κάνει. Το ακόμη πιο προβληματικό στοιχείο της εξίσωσης είναι ότι… συνεχίζει να βρίσκει και τα κάνει. Η δε πρόγνωση για το μέλλον, εγγύς και απώτερο, δεν προσφέρει ουσιαστικά στοιχεία προσδοκίας για θεμελιώδη αλλαγή της ζώσας πραγματικότητας.\nΤαγίπ Ερντογάν ο… άρχοντας. Με την ανοχή και υποβοήθηση της Δύσης. Με τη μορφή της Ενωμένης Ευρώπης που, όταν… δεν κάνει δουλειές μαζί του, στην οικονομία και τους στρατιωτικούς εξοπλισμούς, τρέμει το τι θα συμβεί αν η Τουρκία εργαλειοποιήσει ακόμη πιο χυδαία το δράμα των προσφύγων και μεταναστών που… ταχυδρομεί στην ήπειρό μας. Με τη μορφή και των Ηνωμένων Πολιτειών, που τον… ζορίζουν, μέχρι τον αναγκάσουν να ξαναγίνει ο… λατρεμένος σύμμαχός τους στην ευρύτερη περιοχή.\nΗ επίλυση ενός προβλήματος εκκινεί από την παραδοχή της ύπαρξής του. Συνεχίζουμε να “διαβάζουμε” λάθος τις εξελίξεις γύρω από την Τουρκία. Στα ΜΜΕ άλλωστε παρελαύνουν διάφορες χαριτωμένες φιγούρες, έτοιμες να υποστηρίξουν τα πάντα, προκειμένου να μην χάσουν το… στασίδι τους στα τηλεοπτικά παράθυρα.\nΚαι κάπως έτσι, η μακαριότητά μας συνεχίζεται.


Η ολοκληρωμένη διαχείριση της ενέργειας είναι σημαντική ιδιαίτερα για τους ιδιοκτήτες φωτοβολταϊκών συστημάτων που θέλουν να χρησιμοποιούν οι ίδιοι το ηλιακό τους ρεύμα. Στόχος είναι η αύξηση του ποσοστού ιδιοκατανάλωσης και της ανεξαρτησίας από το δημόσιο δίκτυο ηλεκτροδότησης, πράγμα που μειώνει το κόστος ενέργειας. Με ευέλικτες λύσεις λογισμικού, η Fronius υποστηρίζει τους ιδιοκτήτες στη στοχευμένη και αποδοτική κατανάλωση του ηλιακού τους ρεύματος και τη βελτιστοποίηση της τροφοδοσίας - τόσο στο σπίτι, όσο και σε επαγγελματικές εγκαταστάσεις.\nΛεπτομερής ανάλυση δεδομένων\nΜια καλή διαχείριση ενέργειας περιλαμβάνει ως πρώτο βήμα την καταγραφή και αξιολόγηση όλων των δεδομένων που σχετίζονται με την παραγωγή και την κατανάλωση. Οι μετατροπείς Fronius της γενιάς SnapINverter διαθέτουν για το σκοπό αυτό έναν ενσωματωμένο Datamanager, ο οποίος στέλνει διάφορες παραμέτρους του φωτοβολταϊκού συστήματος όπως ισχύ ή ενέργεια, στη διαδικτυακή πύλη επιτήρησης Fronius Solar.web. Μετατροπείς που δεν διαθέτουν Datamanager μπορούν εύκολα να εξοπλιστούν εκ των υστέρων. Η κατανάλωση ρεύματος στο οικιακό δίκτυο μετριέται με τον αμφίδρομο μετρητή Fronius Smart Meter και οπτικοποιείται επίσης μέσω του Fronius Solar.web. Στην πλατφόρμα ο ιδιοκτήτης του συστήματος έχει τη δυνατότητα να επιτηρεί, να αναλύει, να συγκρίνει και να αποθηκεύει όλες τις τιμές. Επιπλέον, όλα τα δεδομένα μπορούν να προβληθούν μέσω του Fronius Solar.web App ή του Fronius Solar.TV. Μια επιπρόσθετη λειτουργία μηνυμάτων σφάλματος επιτρέπει την έγκαιρη διαπίστωση βλαβών και τη σημαντική μείωση των διακοπών λειτουργίας.\nΤο online εργαλείο Fronius Solar.configurator υποστηρίζει τους χρήστες κατά την ακριβή διαστασιολόγηση του φωτοβολταϊκού τους συστήματος, υπολογίζοντας τον ιδανικό συνδυασμό φωτοβολταϊκών πλαισίων και μετατροπέων Fronius. Το online εργαλείο σχεδιασμού παρέχει για τη διαμόρφωση του συστήματος πάντοτε τα τρέχοντα δεδομένα πλαισίων και μετατροπέων και επομένως αποτελεί την ιδανική βάση για μια ενεργειακά αποδοτική τροφοδοσία.\nΗ δωρεάν διαδικτυακή πύλη Fronius Solar.web σας δίνει τη δυνατότητα επιτήρησης, ανάλυσης και σύγκρισης φωτοβολταϊκών συστημάτων άνετα και με σαφήνεια.\nΜετάβαση στο Portal Fronius Solar.web\nΜε το Fronius Datamanger μπορούν να αποσταλούν διάφορες παράμετροι του φωτοβολταϊκού συστήματος στην πύλη επιτήρησης Fronius Solar.web.\nΜε το Fronius Smart Meter μπορεί να καταγραφεί η κατανάλωση ρεύματος στο σπίτι και να οπτικοποιηθεί μέσω του Fronius Solar.web.\nΔιαφημιστικό φυλλάδιο Presentation Energy management PL\nΔιαφημιστικό φυλλάδιο Presentation Zero Export PL\nΤεχνικό Φυλλάδιο Fronius Energy Management Relay PL\nΤεχνικό Φυλλάδιο Fronius Energy Management Relay ES\nΣύνδεση σε εξωτερικά εξαρτήματα\nΈνα ρελέ διαχείρισης ενέργειας σε συνδυασμό με τις ψηφιακές εξόδους προσφέρει στους ιδιοκτήτες φωτοβολταϊκών συστημάτων μια επιπλέον δυνατότητα να αξιοποιούν όσο το δυνατόν πιο αποδοτικά το ηλιακό ρεύμα τους. Όταν το φωτοβολταϊκό σύστημα παρέχει περισσότερο ρεύμα από όσο χρειάζεται για ιδιοκατανάλωση τη δεδομένη στιγμή, ο μετατροπέας μπορεί να ενεργοποιήσει επιπλέον καταναλωτές. Με αυτό τον τρόπο, το πλεονάζον ρεύμα δεν τροφοδοτείται πλέον στο δίκτυο, αλλά χρησιμοποιείται για ιδιοκατανάλωση. Στους μετατροπείς Fronius μπορεί επιπλέον να διαμορφωθεί μια υστέρηση ισχύος, η οποία επιτρέπει στο χρήστη να ρυθμίζει μόνος του τα όρια ενεργοποίησης και απενεργοποίησης μέσω ισχύος στον μετατροπέα. Αν ο μετατροπέας παρέχει ισχύ μεγαλύτερη από τη ρυθμισμένη (π.χ. 2.000 Watt), ενεργοποιείται μια έξοδος ρελέ και με την παραχθείσα ηλεκτρική ενέργεια λειτουργούν καταναλωτές, όπως αντλίες θερμότητας ή αντλίες πισίνας, αντί να τροφοδοτηθεί στο δημόσιο δίκτυο. Αν η παραγωγή ενέργειας πέσει κάτω από μια καθορισμένη τιμή (π.χ. 1.800 Watt), η έξοδος ρελέ απενεργοποιείται.\nΟ Datamanager που είναι ενσωματωμένος στους μετατροπείς της γενιάς SnapINverter, προσφέρει πλήθος ψηφιακών εισόδων και εξόδων. Επιπλέον, μπορεί να συνδεθεί γρήγορα και απλά με εξαρτήματα τρίτων κατασκευαστών, όπως συστήματα οικιακής αυτοματοποίησης ή αντλίες θερμότητας. Το όφελος για τους χρήστες είναι αυξημένη ενεργειακή αποδοτικότητα, μεγαλύτερη άνεση και μειωμένα κόστη.


Αιμίλιος Χειλάκης: 'Δεν είναι θεατράνθρωποι, είναι ανασφαλείς συμπλεγματικοί που εκτονώνουν την αδυναμία τους'\nΑιμίλιος Χειλάκης: "Δεν είναι θεατράνθρωποι, είναι ανασφαλείς συμπλεγματικοί που εκτονώνουν την αδυναμία τους"\nΟ Αιμίλιος Χειλάκης PAPADAKIS PRESS/ @ΓΙΑΝΝΗΣ ΝΤΑΡΙΛΑΣ\n"Σε ό,τι αφορά στις σεξουαλικές ορέξεις του καθενός δεν χρήζει μόνο καταγγελίας αλλά και ψυχιάτρου. Βέβαια θέλω πάντα να κρατάω το τεκμήριο της αθωότητας. Αυτή η κυβέρνηση όμως έχει πελατεία την εκκλησία, όχι το θέατρο." δήλωσε ο Αιμίλιος Χειλάκης\nnews247 19 Φεβρουαρίου 2021 11:58\nΤα πολύ σοβαρά ζητήματα που αφορούν στον χώρο των παραστατικών τεχνών, όπως η χιονοστιβάδα των καταγγελιών περί σωματικής, λεκτικής, ψυχολογικής και σεξουαλικής βίας στον χώρο των τεχνών βρέθηκαν στο επίκεντρο της διαδικτυακής συζήτησης με θέμα «Οι ηθοποιοί στον καιρό του covid-19 και του #metoo» στην οποία έλαβε μέρος ο πρόεδρος του ΣΥΡΙΖΑ, Αλέξης Τσίπρας.\nΣτη διαδικτυακή εκδήλωση μίλησαν οι ηθοποιοί Σπύρος Μπιμπίλας (πρόεδρος του Σωματείου Ελλήνων Ηθοποιών), Μαριάννα Τουμασάτου, Γιάννης Στάνκογλου, Ελισάβετ Κωνσταντινίδου, Τάνια Τσανακλίδου, Αιμίλιος Χειλάκης, Κλέλια Ρένεση, Μαρία Κανελοπούλου, Γιώτα Αργυροπούλου και Όμηρος Πουλάκης.\nΑνάμεσα στις τοποθετήσεις που ξεχώρισαν ήταν αυτή του ηθοποιού Αιμίλιου Χειλάκη, ο οποίος επέστρεψε στις μνήμες των χρόνων του στη δραματική σχολή και της ψυχολογικής βίας των καθηγητών προς τους μαθητές. «Όταν τελείωσα τη σχολή είπα ότι δε θέλω να ξαναδώ ποτέ αυτούς τους ανθρώπους. Όμως αυτή η τακτική συνεχιζόταν και στις πρώτες παραστάσεις με θιασάρχες παλιότερους. Προσβλητικοί, δεσποτικοί, βίαιοι. Νομίζαμε ότι χρειάζεται αυτή η βία, χρειάζεται αυτό το μαστίγιο» είπε.\n«Διαβάζω τις εφημερίδες να τους αποκαλούν "θεατράνθρωπους". Όχι δεν είναι αυτοί οι άνθρωποι του θεάτρου. Αυτοί είναι ανασφαλείς συμπλεγματικοί που βρήκαν τρόπο να εκτονώνουν την αδυναμία τους. Εμείς πρέπει να διαφημίσουμε τους "Γιάννη Μπέζους" αυτής της δουλειάς. Τους "Τάνια Τσανακλίδου" αυτής της δουλειάς. Να πούμε ότι οι περισσότεροι από τη γενιά μας δεν ακολουθούν αυτές τις κακές πρακτικές. Και σε ό,τι αφορά στις σεξουαλικές ορέξεις του καθενός δεν χρήζει μόνο καταγγελίας αλλά και ψυχιάτρου. Βέβαια θέλω πάντα να κρατάω το τεκμήριο της αθωότητας. Αυτή η κυβέρνηση όμως έχει πελατεία την εκκλησία, όχι το θέατρο.»\nΕξέφρασε τη δυσαρέσκειά του για τις δηλώσεις Σύψα ότι «είμαστε μη απαραίτητες δομές» και τόνισε «ότι δεν χρειαζόμαστε κομματικά στελέχη, χρειαζόμαστε ανθρώπους που ξέρουν τι να κάνουν».\nΗ τοποθέτηση του κ. Χειλάκη από το 1:08.23 και μετά:\nΠΕΡΙΣΣΟΤΕΡΑ: Θέατρο, Σεξουαλική παρενόχληση, Βιασμός, Αλέξης Τσίπρας, Καλλιτέχνες


Όλα τα «Σ’αγαπώ» της Στέλλας Καλλή – Music Hunter\nΌλα τα «Σ’αγαπώ» της Στέλλας Καλλή\nΚαι να που ήρθε η στιγμή για το πρώτο μου άλμπουμ. Περήφανα ανυπομονώ να το αγαπήσετε όσο εγώ! … «Όλα μου τα σ’αγαπώ» για όλους εσάς εκεί έξω που με την αγάπη σας όλα αυτά τα χρόνια μου δίνετε δύναμη να συνεχίσω.\nΜε αυτό το εισαγωγικό σημείωμα, η Στέλλα Καλλή μας συστήνει το παρθενικό της ολοκληρωμένο δισκογραφικό βήμα. Την όμορφη Κύπρια τραγουδίστρια την γνωρίσαμε το 2010, όταν και κυκλοφόρησε το πρώτο της τραγούδι σε μουσική του Φοίβου. Το «Ο κόσμος να χαλάσει» αποτέλεσε το ντεμπούτο της στη δισκογραφία, ένα λαικό ντουέτο παλαιάς κοπής με τον μεγάλο ερμηνευτή Γιάννη Πάριο. Η συνεργασία με τον Φοίβο συνεχίστηκε στο «Για πόσο ακόμη», που αποτέλεσε και το πρώτο της video clip υπό τις σκηνοθετικές οδηγίες του Βαγγέλη Τσαουσόπουλου. Η ερμηνεία της στην απαιτητική μπαλάντα του συνθέτη έστρεψε τα φώτα της δημοσιότητας επάνω της και οδήγησε στα επόμενα singles: «Σου ρίχνω άκυρο» σε στίχους Γιάννη Μαραγκού και «Αρνούμαι» τον Νοέμβριο του 2012. Το «Αρνούμαι» κάνει δυναμική εμφάνιση στα airplay charts και η τραγουδίστρια με τις σπουδές Μουσικολογίας και Φωνητικής στο Queens College City University της Νέας Υόρκης γίνεται η αγαπημένη πρωτοεμφανιζόμενη του κοινού. Ο John Mitropoulos σκηνοθετεί ένα από τα πιο λιτά και ταυτόχρονα stylish clips των τελευταίων ετών, στο οποίο βλέπουμε μια über sexy Στέλλα να ποζάρει γεμάτη αυτοπεποίθηση στο φακό. Σειρά έχει το ανεβαστικό «Έτσι κάνω εγώ», στο οποίο μας αποκαλύπτει τον δυναμικό χαρακτήρα της και την εκδικητική γυναικεία φύση στο clip του Jaco. Την Άνοιξη του 2014 κάνει πρεμιέρα στον ραδιοφωνικό αέρα το 6ο single της με την υπογραφή του Φοίβου. Το τσιφτετέλι «Υπεύθυνοι είμαστε» διαγράφει και αυτό μια λαμπρή καριέρα στα charts και γίνεται το κύκνειο άσμα της υπό την στέγη της Spicy.\nΗ λήξη της συνεργασίας με τον Φοίβο αποτελεί καθαρά δική της απόφαση, η οποία την οδηγεί στα σκαλιά της νεοσύστατης τότε Cobalt Music. Το «Τίποτα» σε μουσική Παναγιώτη Μπρακούλια και στίχους Γρηγόρη και Νίκου Βαξαβανέλη γίνεται το πρώτο της single από την καινούργια εταιρεία. To αμφιλεγόμενο clip του George Ant βασίζεται εξ ολοκλήρου στην δυνατή συναισθηματική ερμηνεία της τραγουδίστριας, που θα μπορούσε να χαρακτηριστεί ως κατάθεση ψυχής. Η ερμηνεία της αυτή την φέρνει στην – επαγγελματική – αγκαλιά του Γιώργου Θεοφάνους και η ανακοίνωση της συνεργασίας τους στις αρχές του περασμένου φθινοπώρου γεμίζει χαρά τους θαυμαστές της πολλά υποσχόμενης τραγουδίστριας. Το «Όλα μου τα σ’αγαπώ» σε μουσική του Θεοφάνους μόλις κυκλοφόρησε και ας δούμε μαζί track by track τα 10 κομμάτια της κυπριακής αυτής σύμπραξης.\nTrack 1 : «Πλάτη»\nOpening track το lead single του δίσκου. Δυνατό γυναικείο ζεϊμπέκικο στα κλασικά χνάρια των επιτυχιών του συνθέτη, το οποίο είναι ήδη στο top20 του airplay chart. Σε στίχους Θάνου Παπανικολάου η «Πλάτη» μιλάει για όσα και όσους πιστέψαμε και μας κρέμασαν, για την προδοσία και την απάτη, για την εσωτερική πάλη συναισθήματος – λογικής. To εντυπωσιακό clip που πριν λίγες εβδομάδες σας παρουσιάσαμε στο Music Hunter – βλέπε ΕΔΩ -προβάλλεται στις οθόνες μας σε σκηνοθεσία Γιάννη Παπαδάκου.\nTrack 2 : «Η αγάπη τα’χει όλα»\nΌμορφος balkan ήχος και μνήμες από περασμένες δεκαετίες με πρωταγωνιστή το μπουζούκι αλά Χιώτης. Οι στίχοι του Παπανικολάου δεν μας εντυπωσίασαν.\nTrack 3 : «Θα’σουν εδώ»\nΗ πρώτη από τις μπαλάντες που βρίσκουμε στο album. Ο Δημήτρης Τσάφας πατάει στη δυνατή μελωδία του Θεοφάνους και γράφει στίχους που μιλούν κατευθείαν στην καρδιά. Χωρίς μελοδραματικές φανφάρες, στήνει έναν φανταστικό διάλογο που συμβαίνει στο μυαλό της τραγουδίστριας, η οποία αποδεικνύει πως ένα καλό τραγούδι μπορεί να απογειωθεί με μια μετρημένη αν και συναισθηματικά φορτισμένη ερμηνεία. Από τα καλύτερο τραγούδια της μέχρι τώρα πορείας της.\nTrack 4 : «Kάποια άλλη»\nΤσιφτετέλι σχολής Καρβέλα. Θα σου φέρει στο μυαλό το «Ψεύτικα», αλλά ο στίχος του Βαγγέλη Κωνσταντινίδη είναι καλύτερος. Εξαιρετική η χρήση των φωνητικών Δείξιμου – Κυριακού και απογειωτική η ενορχήστρωση κυρίως μετά το δεύτερο ρεφρέν. Θα παίξει, θα χορευτεί, θα γίνει επιτυχία.\nTrack 5 : «Δεν τα καταφέραμε»\nΟ Σταύρος Σταύρου είναι γνωστός για τους στίχους που έχει γράψει για την Τάνια Τσανακλίδου, την Ελεωνόρα Ζουγανέλη, τον τον Γιάννη Κότσιρα και την Ρίτα Αντωνοπούλου. Ακολουθώντας την λιτή μελωδική γραμμή του Θεοφάνους παραδίδει έναν εξίσου λιτό αλλά γεμάτο εικόνες στίχο, που βρίσκει την ιδανική ερμηνεύτρια στο πρόσωπο της Καλλή. Μια μεγάλη στιγμή της καριέρας της και όπως ομολόγησε η ίδια, το αγαπημένο της κομμάτι από τον δίσκο.\nTrack 6 : «Αγάπα με αν τολμάς»\nΧασάπικο σε στίχους Βίκυς Γεροθόδωρου. Κάτι ανάμεσα σε «Έλα να με τελειώσεις» από Ρέμο και «Συγχαρητήρια» από Βίσση. Διαλέγεις τι σου θυμίζει περισσότερο και πηγαίνεις στο επόμενο.\nTrack 7 : «Μου λείπεις»\nΜοντέρνος ήχος και dance διάθεση σε αυτό το παράταιρο με το υπόλοιπο ύφος του δίσκου και της τραγουδίστριας κομμάτι. Ήταν το πρώτο single που κυκλοφόρησε μετά την ανακοίνωση της συνεργασίας με τον Γιώργο Θεοφάνους και το κοινό του επιφύλασσε μια μάλλον μέτρια αποδοχή. Παρόλα αυτά, η Καλλή στέκεται στο ύψος των περιστάσεων και δεν πέφτει στην παγίδα της απλότητας των στίχων της Γεροθόδωρου.\nTrack 8 : «Διώξε με»\nΗ συνεργασία του συνθέτη με τον Παπανικολάου είναι παράδειγμα υποδειγματικής συνεύρεσης μουσικής και στίχου είτε σκαρώνουν ζειμπέκικο, μπαλάντα ή ρούμπα. Ακούγονται σαν να γράφονται παράλληλα, σαν να είναι εξ αρχής αυτή η μουσική γραμμένη για αυτό το στίχο και το αντίστροφο. Η Καλλή είναι μια πολύ καλή και έμπειρη ερμηνεύτρια και αυτή η δυνατή μπαλάντα χωρισμού το αποδεικνύει με τον καλύτερο τρόπο.\nTrack 9 : «Για σένα μπορώ»\nΑξιόλογη pop στιγμή, είδος με το οποίο η τραγουδίστρια έρχεται για πρώτη φορά σε δισκογραφική επαφή. Αισιόδοξος στίχος του Παπανικολάου, σωστή καθοδήγηση στην ερμηνεία και υπέροχο σαξόφωνο από τον Γιάννη Καρακατσάνη. Κλαπ κλαπ κλαπ.\nTrack 10 : «Όλα μου τα σ’αγαπώ»\nLast but not least το κομμάτι που έδωσε και τον τίτλο στο δίσκο. Όχι άδικα, αφού είναι το καλύτερο κομμάτι του album. Προσεγμένος στη λεπτομέρεια στίχος από τον Παπανικολάου, υπέροχη μουσική και συγκλονιστική ερμηνεια. Και τα τρια σε απόλυτη σύμπνοια με κοινό στόχο το repeat. Δεν θα σταματάς να ακούς αυτό το μεγάλο τραγούδι.\nΣυνολικά, ένας δίσκος που αξίζει την προσοχή μας κυρίως επειδή ανεβάζει πολύ ψηλά τον πήχη των προσδοκιών για το επόμενο βήμα της τραγουδίστριας. Η ενορχήστρωση του Λεωνίδα Τζίτζου συγκαταλέγεται στις αρτιότερες των τελευταίων πενιχρών για την δισκογραφία καιρών. Με προσεκτικά βήματα στις live εμφανίσεις της και στην προώθηση των επόμενων singles, νομίζω πως η Στέλλα Καλλή θα μας απασχολεί για αρκετά ακόμα χρόνια.\nHighlights : «Όλα μου τα σ’αγαπώ», «Πλάτη», «Θα’σουν εδώ», «Δεν τα καταφέραμε»\nNew Album Στελλα Καλλή\n#Discover: Είναι η Ryder και θα σε μαγέψει!\n#Bomb: ΜΟΛΙΣ κυκλοφόρησε το νέο τραγουδι της Δέσποινας Βανδή! Ακούστε ΠΡΩΤΟΙ!\nΤο Top10 του Νοεμβρίου | Ο...\nΓιώργος Πλατής και Θοδωρής...\nΗ Μελίνα Ασλανίδου...\nH Μαριάννα Κάρα είναι...\nΓιώργος Γιαννιάς και Γιώργος...\nΟ Στέφανος έχει το πρώτο του...


Κολοσσός H Hotels - σελίδα 60 - Novasports.gr\n13/03/2012 • 13:35\nΦραγκιάς: "Δεν μπορείς να υποτιμήσεις κάποιον αντίπαλο"\nΤο Μαρούσι μπορεί να βρίσκεται με το ενάμιση πόδι στην Α2, ωστόσο ο τεχνικός του Κολοσσού, Βασίλης Φραγκιάς τόνισε πως η ομάδα του πρέπει να προσέξει το συγκεκριμένο ματς.\n12/03/2012 • 13:53\nΑμφίβολος ο Χαρίσης εν όψει Αμαρουσίου\nΕξαιρετικά αμφίβολη κρίνεται η συμμετοχή του Κώστα Χαρίση στον αγώνα με το Μαρούσι για την 23η αγωνιστική.\n07/03/2012 • 19:36\nΚολοσσός αποδείχθηκε τελικά ο ΠΑΟΚ, ο οποίος πήρε μια σημαντική νίκη επί της ομάδας της Ρόδου με 67-60. Οι Θεσσαλονικείς, αν και απειλήθηκαν από τους παίκτες του Φραγκιά, με ηγέτες τους Ντικούδη, Ντούβνιακ και Στίγκερς κατάφερε να κάμψει την ανστίσταση του αντιπάλου του και να διατηρήσει ζωντανές τις ελπίδες του για την είσοδο του στην εξάδα.\n06/03/2012 • 14:35\n«Ο ΠΑΟΚ δεν συγχωρεί τα λάθη στην έδρα του»\nΙδιαίτερα δύσκολη θεωρεί την εκτός έδρας αναμέτρηση του Κολοσσού κόντρα στον ΠΑΟΚ ο Βασίλης Φραγκιάς.\n05/03/2012 • 17:12\n«Πάνοπλος» ο Κολοσσός στην Πυλαία\nΗ τετράδα περνά... από την Πυλαία και ο Κολοσσός έχει μπροστά του ένα ντέμπι με τον ΠΑΟΚ, στο οποίο θέλει μόνο τη νίκη για να συνεχίσει να βρίσκεται σε αυτή.\nΦραγκιάς: «Χρειάζεται προσοχή ο Ηλυσιακός»\nΜε ιδιαίτερη προσοχή θα πρέπει να αντιμετωπίσει ο Κολοσσός τον Ηλυσιακό, σύμφωνα με τον Βασίλη Φραγκία.\n01/03/2012 • 16:46\nΧάτεν: «Προσοχή στον Ηλυσιακό»\nΜε ιδιαίτερη προσοχή θα πρέπει να αντιμετωπίσει τον Ηλυσιακό ο Κολοσσός Ρόδου, σύμφωνα με τον Μάρκους Χάτεν.\n26/02/2012 • 14:20\nΔεύτερο «μπαμ» από την Καβάλα\nΗ Καβάλα πανηγύρισε τη δεύτερη μεγάλη νίκη της την εφετινή σεζόν, καθώς επικράτησε 76-68 του Κολοσσού Ρόδου, εντός έδρας. Οι γηπεδούχοι πανηγύρισαν την δέκατη εφετινή τους νίκη στο πρωτάθλημα και ανέβηκαν στην πέμπτη θέση της βαθμολογίας, βλέποντας πλέι οφ, ενώ ο Κολοσσός γνώρισε την πέμπτη εφετινή του ήττα στο πρωτάθλημα, παραμένοντας στην τέταρτη θέση.\nΦραγκιάς: «Δύσκολη ομάδα η Καβάλα»\nΜε τα καλύτερα λόγια αναφέρθηκε στην Καβάλα, ο Βασίλης Φραγκίας, εν όψει του μεταξύ τους ματς.\nΧαρίσης: «Θέλουμε τη νίκη στην Καβάλα»\nΜε μοναδικό στόχο τη νίκη θα ταξιδέψει στην Καβάλα για την αναμέτρηση της Α1 ο Κολοσσός, σύμφωνα με τον Κώστα Χαρίση.\nΠέρασε από τη Ρόδο και έμεινε πρώτος\nΤη 17η νίκη του πανηγύρισε ο Ολυμπιακός, αφού πέρασε από τη Ρόδο επικρατώντας 78-64 του Κολοσσού. Πρώτος σκόρερ για τους νικητές ο Πρίντεζης με 14 πόντους.\n13/02/2012 • 17:35\nΧωρίς Καλαϊτζή, αλλά με κόσμο\nΤων υπηρεσιών του Γιώργου Καλαϊτζή θα στερηθεί ο Κολοσσός και στην αναμέτρηση με τον Ολυμπιακό (15/2, 15:00), αλλά θα έχει στο πλευρό του τον κόσμο του, ο οποίος θα γεμίσει το «Βενετόκλειο».\n30/01/2012 • 00:30\nΦραγκιάς: «Τραγική διαιτησία»\nΤραγική χαρακτήρισε τη διαιτησία του αγώνα ΚΑΟΔ-Κολοσσός ο Βασίλης Φραγκιάς.


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 3η Διάλεξη «Μηχανική και Συνειδητή φαντασία»\nΜηχανική φαντασία (ακούσια, αθέλητη) Όλοι οι άνθρωποι έχουμε την ικανότητα της φαντασίας, δηλαδή να ανακαλούμε και να φέρνουμε στη οθόνη του νου εικόνες από γνωστά μέρη, αντικείμενα και ανθρώπους ή ακόμα και να δημιουργούμε εικόνες με βάση όσα έχουν καταγραφεί μέσα στον νου μας. Παρόλα ταύτα θα έχουμε παρατηρήσει ότι τις περισσότερες φορές οι εικόνες αυτές είναι απρόσκλητες και πετάγονται μέσα στον νου μας αυτόματα και απροειδοποίητα, κάνοντας κακή χρήση του διανοητικού μας κέντρου. Μπορούμε να πούμε ότι αυτό που ονομάζουμε φαντασία λειτουργεί σε αυτή την περίπτωση μηχανικά και αποτελείται από τα απομεινάρια της μνήμης του παρελθόντος και τους προγραμματισμούς του μέλλοντος. Φυσικά για να λειτουργήσει χρησιμοποιεί την μηχανική μνήμη όπως είπαμε πριν (δηλαδή τα καταγεγραμμένα στον νου μας), η οποία είναι ανακριβής και αναξιόπιστη, διότι όλα όσα βρίσκονται εκεί έχουν αποθηκευτεί κατά τύχη, χωρίς προσεκτική σκέψη, μελέτη και κατανόηση. Εάν επιχειρήσουμε να κάνουμε μία αναπόληση-καταγραφή όλης της ζωής μας από την γέννηση μέχρι τώρα, για να δούμε την σχέση της με την πραγματικότητα, θα παρατηρήσουμε ότι τίποτα δεν μας ανήκει ότι όλα είναι ξένα και δανεισμένα από τους άλλους. Οι μεν ιδέες μας είναι από τα βιβλία που έχουμε κατά καιρούς διαβάσει, ή από τις συζητήσεις μας με άλλους ανθρώπους και τις οποίες τις έχουμε υιοθετήσει ή ακόμα και από ασυνείδητες εμπειρίες του παρελθόντος μας. Οι δε σκέψεις μας είναι σύμφωνες με τις συνήθειες που έχουμε πάρει από τους γύρω και που ποτέ δεν τις έχουμε Συνειδητοποιήσει.\nΘα καταλάβουμε επίσης ότι διαθέτουμε μία τεράστια γκάμα φαντασίας για τον εαυτό μας, την ζωή γενικά και τους άλλους ανθρώπους γύρω μας (για παράδειγμα ο θυμωμένος που είναι απέναντί μας δεν είναι απαραίτητο να έχει τσαντιστεί με εμάς). Τον εαυτό μας τον φανταζόμαστε όπως θέλουμε να είναι, όχι όπως πραγματικά είναι. Έχουμε καταφέρει ή να κτίσουμε μία γοητευτική εικόνα, τοποθετώντας μας πάνω σε κάποιο φανταστικό θρόνο, με πληθώρα αρετών ικανοτήτων και χαρισμάτων ή μία απογοητευτική εικόνα γεμάτη κόμπλεξ και αισθήματα κατωτερότητας. Με αυτόν τον τρόπο νοιώθουμε τελικά ασφαλείς. Διότι έτσι κατηγοριοποιούμενοι, εμείς είμαστε οι δυνατοί ή οι αδύναμοι αντίστοιχα και οι άλλοι βεβαίως το αντίθετο. Η δημιουργία αυτού του Ανθρώπου – Φαντασία ουσιαστικά δεν υπάρχει και οι άλλοι το ξέρουν. Εμείς είμαστε που το αγνοούμε παντελώς. Και αν ιδίως νομίζουμε ότι ενώ είμαστε έξυπνοι, γοητευτικοί, καλοί ομιλητές με έξυπνες απαντήσεις και καλοί υπάλληλοι (που επειδή το αφεντικό μας αντιλαμβάνεται την αξία μας είναι σπουδαίος) και τύχει να μην μας δώσουν την «πρέπουσα» σημασία, πληγωνόμαστε ανεπανόρθωτα. Η μηχανική φαντασία είναι η κάμερα που προβάλλει τα συμβάντα στην οθόνη του νου. Πίσω από αυτήν την κάμερα είναι το κάθε Εγώ που την χειρίζεται ανάλογα με τις επιθυμίες και τα βίτσια του. Για παράδειγμα η φιλαργυρία προβάλλει τα κέρδη της και η λαγνεία το αντικείμενο του πόθου της. Η λαιμαργία προβάλλει το γλυκό. Μας δημιουργεί την από μνήμης ψευδαίσθηση της γεύσης στο στόμα και της μυρωδιάς στην μύτη, μας επαναφέρει στην μνήμη το πόσο ωραία νοιώσαμε όταν το τρώγαμε και μας υποβάλλει την επιθυμία να το φάμε άμεσα, ει δυνατόν. Ποτέ δεν θα μας θυμίσει τις κακές εμπειρίες που πιθανώς να είχαμε όπως πχ πονόδοντο ή φούσκωμα. Τελικά θα κάμψει την θέληση μας, θα μας κάνει να ξεχάσουμε τους όρκους περί αδυνατίσματος και σαν αποκορύφωμα της όλης σκηνής στο τέλος, ένα άλλο εγώ μετάνοιας θα πάρει την σκυτάλη για να μας δημιουργήσει τύψεις για αυτήν την πράξη μας. Μπορούμε επίσης να πούμε ότι η μηχανική φαντασία είναι η ταινία που εμείς είμαστε οι πρωταγωνιστές. Αυτό που μονίμως κάνουμε είναι να αναμασάμε τις παρελθούσες επιτυχίες μας με σκοπό την συνεχή αυτοτόνωση του Εγώ μας. Παραδείγματα Εάν θελήσουμε να συγκρίνουμε την αντίληψη για τα διάφορα μεγέθη που είχαμε από την παιδική μας ηλικία με τα τωρινά, θα διαπιστώσουμε ότι όλα τότε φαινόντουσαν μεγάλα και πολλά σε σχέση με τώρα. Λόγω της φαντασίας, το σπίτι, οι τοίχοι, τα δέντρα και η ποσότητα των χρημάτων έμοιαζαν να είναι διαφορετικά. Ένα καλό και κοινά αποδεκτό παράδειγμα μηχανικής φαντασίας είναι το γνωστό σπασμένο τηλέφωνο και ουσιαστικά πάνω στην λειτουργία αυτής της ιδιότητας μπορεί να οφείλεται και το γεγονός ότι η Ιστορία της ανθρωπότητας είναι γραμμένη διαφορετικά από τους διάφορους ιστορικούς. Εάν ρωτήσουμε άτομα που ζήσαμε μαζί κάποια γεγονότα να μας περιγράψουν τι θυμούνται από αυτά, θα αρχίσουμε να αναρωτιόμαστε εάν όντας παρόντες στο συμβάν, ήμασταν πραγματικά παρόντες. Υπάρχουν κενά μνήμης στην αναδρομή και λάθος μετάφραση των γεγονότων, με αποτέλεσμα να μην συμπίπτουν οι περιγραφές. Επίσης οι μάρτυρες σε κάποιο ατύχημα είναι πολύ δύσκολο να συμφωνήσουν για τα πραγματικά περιστατικά που είδαν με τα ίδια τους τα μάτια. Λόγω μηχανικής φαντασίας αλλάζουμε ασυνείδητα δρόμο και προσπερνάμε το τετράγωνο που θέλουμε να στρίψουμε, ή γιατί συναντήσαμε κάποιον που έτυχε να μοιάζει με κάποιον άλλον ή γιατί χαζέψαμε πάνω σε μία βιτρίνα με ρούχα, ή γιατί σκεφτόμασταν τι δουλειές έχουμε να κάνουμε αύριο. Όλες οι αισθήσεις μας υπολειτουργούν και όταν πονάμε σε κάποιο σημείο του σώματός μας αρκεί μία μικρή απόσπασης προσοχής για να ξεχάσουμε στιγμιαία τον πόνο. Που πήγε άραγε; Πριν πάμε για ύπνο κατακλυζόμαστε από τις έννοιες της ημέρας και ξεκινώντας να πάμε για δουλειά το πρωί χιλιάδες σκέψεις μας βομβαρδίζουν: «Άργησα, τι ρούχα να φορέσω, τι καιρό να κάνει σήμερα, τι κίνηση θα συναντήσω στον δρόμο, με περιμένει πολύ δουλειά στο γραφείο σήμερα κλπ». Επαναλαμβάνουμε τα ίδια και τα ίδια κάθε μέρα με τα γνωστά σε όλους μας αποτελέσματα: Αδυναμία συγκέντρωσης, λάθη, απροσεξίες και παρεξηγήσεις. Παρευρισκόμενοι σε μία γιορτή, μόνο και μόνο η σκέψη κάποιου δυσάρεστου γεγονότος είναι ικανή να μας στενοχωρήσει και να μας κάνει να χάσουμε τελείως την αίσθηση του εαυτού μας και του περιβάλλοντός μας και φυσικά να μην διασκεδάσουμε μαζί με τους υπόλοιπους. Μπροστά σε ένα ακροατήριο βλέπουμε ανθρώπους προσηλωμένους με θρησκευτική ευλάβεια πάνω στον ομιλητή, ενώ αυτό που πραγματικά συμβαίνει είναι ότι οι περισσότεροι από αυτούς ονειρεύονται ξύπνιοι. Άλλωστε έτσι κάνουν κάθε μέρα, όλη μέρα. Ονειρεύονται στην δουλειά, στο σπίτι, στο μπάνιο, στην καφετέρια, στα ταξίδια και βέβαια στον ύπνο και τελικά στον θάνατο. ΟΛΟΙ ΜΑΣ ΖΟΥΜΕ ΤΟ ΟΝΕΙΡΟ ΤΗΣ ΖΩΗΣ ΜΑΣ ΚΑΙ ΠΕΘΑΙΝΟΥΜΕ ΑΓΚΑΛΙΑ ΜΕ ΑΥΤΟ. Από τα σχέδια και τα όνειρα που κάνουν οι νέοι για το μέλλον όταν φαντάζονται ότι μόνον αυτοί θα τα καταφέρουν καλύτερα, γεμάτοι θάρρος, με επιείκεια για τους ίδιους και θράσος με ανεπιείκια για τους άλλους, τι τελικά πραγματοποιείται; Όταν η φαντασία δεν είναι τίποτα άλλο από νοητική ύλη που μοιάζει με πλαστελίνη που της δίνουμε διάφορες μορφές και αισθηματική δραστηριότητα που οδηγεί με μαθηματική ακρίβεια στην γοητεία άρα και στην τυφλή σκέψη, ποιό εποικοδομητικό αποτέλεσμα περιμένουμε από αυτό; Αν και γνωρίζουμε ότι τα παράλογα σχέδια ανήκουν στα παιδιά και στους σχιζοφρενείς, εν τούτοις επιμένουμε πεισματικά να τα κάνουμε όλοι οι άνθρωποι. Υπάρχουν οι άνθρωποι οι ονομαζόμενοι κατά φαντασία ασθενείς. Ίσως σε αυτήν την ιδιότητα να στηρίχτηκε και ο Φρόιντ στο πείραμά του που κατάφερε να αλλάξει ασθένειες σε δύο τύπους και να κάνει τον παράλυτο κάτω από καθεστώς ύπνωσης να περπατάει, γεγονός που έχει γυριστεί και κινηματογραφικό ταινία. Υπάρχουν επίσης και τα «φαρμακευτικά» χαπάκια Πλασέμπο τα οποία αποτελούνται μόνο από ζάχαρη, χρώμα και άρωμα, που όταν τα έδωσαν σε ασθενείς χωρίς να γνωρίζουν το περιεχόμενό τους, έγιναν καλά από τις ασθένειες που είχαν. Φυσικά αυτή η συγκεκριμένη πρακτική δεν ευνοεί για τους ευνόητους λόγους της οικονομικής ζημιάς τις φαρμακευτικές εταιρείες. Από την άποψη της μηχανικής φαντασίας μπορούμε να χωρίσουμε τους ανθρώπους σε τρεις κατηγορίες. Σε αυτούς που σιωπηλοί ονειρεύονται άρα είναι ακίνδυνοι για τους τρίτους, σε αυτούς που κουβεντιάζουν και μεταδίδουν τα όνειρά τους σε άλλους ψυχισμούς, άρα είναι ελαφρώς επικίνδυνοι ιδιαίτερα αν τα όνειρά τους αφορούν τους άλλους και σε αυτούς τους επικίνδυνους ονειροπόλους που θέλουν σώνει και καλά να πραγματοποιήσουν όλες τις παράλογες, ανυπόστατες και ανέφικτες επιθυμίες τους, είτε αφορούν τους ίδιους είτε τους άλλους. Τελικά ζούμε σε έναν φανταστικό κόσμο. Φερόμαστε ανάλογα με την εικόνα που έχουμε για τα άτομα και περιμένουμε να μας φερθούν έτσι όπως νομίζουμε ότι φαινόμαστε στους άλλους. ΚΑΙ ΟΙ ΑΛΛΟΙ ΟΜΩΣ ΜΕ ΤΟΝ ΙΔΙΟ ΤΡΟΠΟ ΔΡΟΥΝ. Καταναλωνόμαστε στο τι θα σκεφτούν οι άλλοι για εμάς. Εάν δουν και μας πουν τα λάθη μας γίνονται αυτόματα εχθροί μας. Η ζωή όμως αλλάζει και εμείς αλλάζουμε επίσης εξωτερικά ακολουθώντας τους ρυθμούς της ζωής στην κίνησή της. Εν τούτοις δεν δυνάμεθα να παρακολουθούμε λόγω φαντασίας τις αλλαγές αυτές. Για παράδειγμα οι γονείς αντιμετωπίζουν τα παιδιά τους και τα παιδιά τους γονείς τους με παγιωμένες αντιλήψεις, με αποτέλεσμα να λείπει παντελώς η επικοινωνία στις συναναστροφές μας με τους άλλους. Και ενώ οι άλλοι είναι ο καθρέπτης στον οποίον πρέπει να κοιταζόμαστε, εμείς προτιμάμε το καθρέπτη-καθρεφτάκι της φαντασίας μας.\nΣυνειδητή φαντασία (εκούσια, θεληματική, δημιουργική)\nΕίναι Θεία δημιουργία το να μπορεί κανείς να φαντάζεται με την θέλησή του, υπό τον έλεγχό του και για τους σκοπούς της ψυχής του. Η ίδια η φύση έχει φαντασία. Παρακολουθείστε τα λουλούδια, τα δέντρα τα ζώα και τα αστέρια του αχανούς διαστήματος και κατανοείστε με πόση μαεστρία ο Δημιουργός στόλισε το σύμπαν. Είναι σίγουρο ότι χωρίς φαντασία όλα τα όντα θα ήταν τυφλά. Η Συνειδητή φαντασία είναι ο άμεσος τρόπος μάθησης των πάντων, μέσω της ζωντανής και απευθείας επικοινωνίας με όλα τα αντικείμενα. Όλες οι εφευρέσεις είναι αποτέλεσμα αυτής της φαντασίας. Τα κτίρια, αεροπλάνα, αυτοκίνητα, TV, τηλέφωνα, πλατείες, γέφυρες κλπ, δημιουργήθηκαν από ανθρώπους που έβαλαν τον εαυτόν τους στην υπηρεσία αυτού του σκοπού. Η Συνειδητή φαντασία είναι ένα εργαλείο για τον εξωτερικό κόσμο και έχει σαν σκοπό την ανάπτυξη του πολιτισμού και της τεχνολογίας, αλλά είναι επίσης ένα εργαλείο για τον εσωτερικό κόσμο και έχει σαν σκοπό την ανάπτυξη της ψυχής όσων ατόμων κλίνουν προς αυτά τα ενδιαφέροντα. Και οι δύο αυτές ασχολίες είναι άκρως κουραστικές και επώδυνες, αλλά με άμεσα, ικανοποιητικά και απτά αποτελέσματα. Η Συνειδητή φαντασία στον εσωτερισμό, είναι ιδιότητα της ξύπνιας Συνείδησης. Το διάφανο μέσο που αντανακλά το στερέωμα και εμπεριέχει την αντίληψη του μικρόκοσμου και του μακρόκοσμου. «Για τον σοφό να φανταστεί σημαίνει να δει». Αυτό αποτελεί μία πλήρη λειτουργία της διόρασης. Για να αναπτύξουμε αυτήν την ιδιότητα οφείλουμε να είμαστε παρόντες στο ΕΔΩ και ΤΩΡΑ. Να προσπαθούμε να σπάσουμε την μηχανική φαντασία και στη θέση της να τοποθετήσουμε την μνήμη δουλειάς. Δηλαδή την αυτοπαρατήρηση με τον σκοπό να δούμε τις ρίζες της μηχανικής φαντασίας, την προσοχή και την αντίληψη σε ξύπνια κατάσταση, την αναλυτικότητα ως προς τα γεγονότα για να κατανοούμε τις αιτίες τους και την μετατροπή των εντυπώσεων. Η λειτουργία της Συνείδησης είναι μάθηση με αντίληψη και αποτελεί έναν ενεργητικό μαγνήτη πληροφοριών, σε αντίθεση με την μάθηση με προβολή που είναι η λειτουργία των Εγώ. Η Συνείδηση είναι μακριά από απόψεις, πιστεύω και προσωπικά κριτήρια. Για αυτό απαιτείται να αντιστρέψουμε πλήρως τις διαδικασίες της μάθησής μας. Εάν για παράδειγμα είμαστε μέσα σε ένα ποτάμι που ρέει ορμητικά, πρέπει αρχικά να δημιουργήσουμε εκείνες τις τεχνικές και τις μεθόδους για να βγούμε έξω από αυτό, με σκοπό να προσπαθήσουμε στην συνέχεια να αποδυναμώσουμε την ορμή του. Υπάρχει μία αλάνθαστη πρακτική διαλογισμού πάνω στην γέννηση και τον θάνατο όλων των όντων. Μπορούμε να την κάνουμε με μία τριανταφυλλιά, όπου μέσω χαλάρωσης προσπαθούμε να φανταστούμε όλη την διαδικασία της ζωής και του θανάτου-μαρασμού αυτού του φυτού. Λέγεται αξιωματικά: «Αν ο σπόρος δεν πεθάνει φυτό δεν γεννιέται» και «Πριν την γέννηση είναι ο θάνατος». Αυτό ισχύει για όλους τους σπόρους φυτών και ανθρώπων. Η αναδρομική ταινία της ημέρας που πέρασε, με σκοπό τον εντοπισμό και την διάλυση των Εγώ, βοηθάει επίσης τα μέγιστα στην ανάπτυξη της Συνειδητής φαντασίας.


** RUCKSACK INN @ TEMPLE STREET, ΣΙΓΚΑΠΟΎΡΗ **\nΤο Rucksack Inn @ Temple Street είναι ένα μοντέρνο ξενοδοχείο 2 αστέρων που προσφέρει κλιματιζόμενα δωμάτια σε κοντινή απόσταση από Cathedral of the Good Shepherd, Esplanade - Theatres on the Bay και Suntec International Convention & Exhibition Center.\nΤο Rucksack Inn @ Temple Street βρίσκεται επίσης κοντά σε Ναός και μουσείο με το ιερό δόντι του Βούδα, Μουσείο Chinatown και Μουσείο Ασιατικού Πολιτισμού. Το ξενοδοχείο είναι σε απόσταση 1 χλμ από το κέντρο της Σιγκαπούρης.\nΤο Rucksack Inn @ Temple Street προσφέρει 13 δωμάτια εξοπλισμένα με Wi-Fi και κλιματισμό για μια άνετη διαμονή στη Σιγκαπούρη. Τα δωμάτια διαθέτουν μπάνια εξοπλισμένα με προϊόντα περιποίησης και ντους.\nΔεν είμαι μακριά από το σταθμό του μετρό Chinatown. Είναι μόλις 20 λεπτά με το αυτοκίνητο από το αεροδρόμιο Changi.\nΟι επισκέπτες θα εκτιμήσουν αποθήκευση αποσκευών και ειδική αίθουσα καπνίσματος καθώς και υπολογιστές, επαγγελματική γωνιά και πρόσβαση internet που θα χρησιμεύσουν για δουλειά.\nRucksack Inn @ Temple Street, Σιγκαπούρη\nΞενοδοχείο Adi Doria Grand 4*, Μιλάνο – Ιταλία\nΞενοδοχείο Blyss 3*, Άμστερνταμ – Ολλανδία\nHostel Happygolucky + 2*, Βερολίνο – Γερμανία\nΞενοδοχείο Orchestra Kolomenskoe 3*, Μόσχα – Ρωσία\nΞενοδοχείο City Centre Deluxe , Μόσχα – Ρωσία\nΞενοδοχείο Irem Garden Apart 2*, Σιντέ – Τουρκία\nΞενοδοχείο Nuestra Senora De Valme , Σεβίλλη – Ισπανία\nBed and Breakfast Garibaldi Deluxe , Νάπολη – Ιταλία\nΠανδοχείο Holiday Express Macquarie Park 4*, Σίδνεϊ – Αυστραλία\nΞενοδοχείο Vibe 4*, Σίδνεϊ – Αυστραλία\nΠανδοχείο Mini Arkada , Μόσχα – Ρωσία\nΘέρετρο Dream Family Club 4*, Σιντέ – Τουρκία\nHostel Tong Luo Wan , Χονγκ Κονγκ – Κίνα\nΞενοδοχείο Sir Orhideea 2*, Βουκουρέστι – Ρουμανία\nΞενοδοχείο Khlebnikov 3*, Μόσχα – Ρωσία


Aπό τους μισθούς θα παίρνουν την έκτακτη εισφορά! - Ορθοδοξία Ελλάδα Ενημέρωση - pistos.gr\nAπό τους μισθούς θα παίρνουν την έκτακτη εισφορά!\nΑπευθείας από τον μισθό θα παρακρατείται η έκτακτη εισφορά στα εισοδήματα, προκειμένου τα κρατικά ταμεία να μην χάσουν ούτε ευρώ από το «χαράτσι» και τους τυχόν ανυπάκουους κακούς Έλληνες πολίτες.\nΕτσιθελικά λοιπόν, όπως το συνηθίζει ο Συνταγματολόγος της Πασοκικής Δημοκρατίας Ευ. Βενιζέλος θα απλώνει το χεράκι του και θα αρπάζει δίχως να μας ρωτήσει το γάλα του παιδιού μας!\nΟ Αντιβασιλεύς, …ουπς συγνώμη, ο Αντιπρόεδρος της Ελλάδας ανακοίνωσε επίσης και την απόφαση να ανασταλεί η υποχρεωτική επέκταση των κλαδικών συλλογικών συμβάσεων σε επίπεδο επιχείρησης μέχρι το τέλος του σταθεροποιητικού προγράμματος… δηλαδή μέχρι την συντέλεια!!!\nΒέβαια, ούτε κουβέντα ο Αντιβασιλεύς… όπα μπαρντόν ο Αντιπρόεδρος για το άδειασμα των Τροικανών που είπαν ότι ουδέποτε το ζήτησαν αυτοί το συγκεκριμένο μέτρο!\nΒέβαια… μεταξύ μας το ζήτησε ο σχιστομάτης ιμιτασιόν Γερμανός Υπουργός Οικονομίας, που ήρθε εδώ και συμφώνησε με τον Χρυσοχοϊδη να φτιάξουν μία ωραία «Καλκούτα»!\nΕκβιάζει ο Μπένι τους βουλευτές του ΠΑΣΟΚ\nΟ Ευάγγελος Βενιζέλος τόνισε και απείλησε τους βουλευτές του ΠΑΣΟΚ, που σκέφτονται την «ανταρσία», πως η ψήφιση του συγκεκριμένου άρθρου είναι προαπαιτούμενο για την εκταμίευση της 6ης δόσης! (όπως κάθε ψήφιση άλλωστε), μάλιστα τους «έδειξε» για άλλη μία φορά ως υπευθύνους της χρεοκοπίας, εάν δεν πράξουν το «χρέος» τους!\nΜία συμβουλή προς τους συμπαθείς κατά τα άλλα βουλευτές του ΠΑΣΟΚ! Ήδη έχουμε χρεοκοπήσει, εκτός και αν ο Μπένι δεν εννοεί τους Έλληνες, αλλά την δική του «Ελλάδα»! (βλέπε τράπεζες, επιχειρηματίες, κολλητούς κλπ)!\nΗ δική μας Ελλάδα έχει χρεοκοπήσει μεγαλειότατε! Που ζείτε;\nΕδώ λιποθυμούν από την πείνα οι μαθητές δεν το ακούσατε εσείς ;\nΚαι μην «τσιμπάτε» από την συνάδελφό σας φράου Διαμαντοπούλου, ότι αυτά δεν υπάρχουν, γιατί αν δεν τα πιστεύετε βγείτε μία βόλτα με την BMW των 700.000 € να το τσεκάρετε!\nΚαι εσείς κύριοι Βουλευτές εάν είστε Έλληνες και όχι απλά ΠΑΣΟΚΟΙ ε… απλά αποδείξτε το και σε εμάς!\nΟκτωβρίου 13, 2011 - Αναρτήθηκε από τον/την Μιλήσιος | "Greek National Pride" blog, ΕΘΝΙΚΑ ΘΕΜΑΤΑ, ΕΛΛΑΔΑ, OIKONOMIA\nΔημιουργήθηκε από Super User στις 2011-10-13 20:42:38